Jangan Ambil Ringan Jika Kencing Warna Pink & Berbau Busuk. Ini Adalah Tanda Batu Karang!

Batu karang merupakan penyakit yang boleh berlaku kepada sesiapa sahaja pada setiap tahap di dalam hidup mereka. Salah satu tanda batu karang yang paling lazim ialah
hematuria, atau darah di dalam air kencing.

Buah pinggang merupakan organ yang amat penting bagi manusia. Untuk pengetahuan anda, buah pinggang yang sihat akan menapis hampir setengah cawan darah setiap minit untuk mengkumuhkan sebarang bahan buangan dan air dalam bentuk air kencing.

Air kencing pula akan mengalir daripada buah pinggang ke pundi kencing melalui dua tiub nipis yang dikenali sebagai ureter.

Buah pinggang, ureter dan pundi kencing adalah sebahagian daripada sistem urinari di dalam badan manusia.

Batu karang terbentuk apabila mineral di dalam air kencing bertukar menjadi hablur. Kadangkala, jika pesakit mempunyai air kencing yang terlalu pekat, bahan buangan di dalamnya boleh bergumpal sesama mereka dan membentuk batu karang.

Semua orang
berisiko untuk menghidap batu karang.
 Namun, penyakit ini kebanyakannya menyerang lelaki yang berumur 50 tahun ke atas.

Tetapi, tidak kiralah lelaki atau wanita, kedua-duanya
berisiko untuk menghidap batu karang.

Jarang untuk batu karang berlaku kepada kanak-kanak. Walaupun begitu,
jika anak anda sering terkencing di atas tilam
, ini mungkin
salah satu tanda mereka menghidap
penyakit batu karang
.

Untuk mendapatkan lebih banyak info tentang Batu Karang, sila dapatkannya
di sini.

Tanda-Tanda Batu Karang

Penyakit batu karang
 turut dikenali dengan terma nephrolithiasis. Manakala, batu karang yang berada pada saluran urinari pula dikenali dengan nama urolithiasis.

Kadangkala, walaupun batu karang bersaiz besar, ia mungkin tidak akan mencetuskan sebarang masalah atau simptom.

Batu karang bersaiz kecil pula boleh keluar daripada badan dengan sendirinya. Oleh sebab itu, pesakit mungkin tidak akan alami sebarang gejala.

Walau bagaimanapun, jika batu karang tersebut membuatkan dinding pundi kencing mengalami iritasi ataupun menghalang pengaliran air kencing, pesakit akan mula alami beberapa simptom.

Lazimnya, batu karang akan tersangkut pada:

Ureter- Saluran atau tiub yang menyambung bahagian buah pinggang ke pundi kencing.

Uretra- Saluran atau tiub yang menyalurkan air kencing keluar daripada badan.

Sebagai contoh, pesakit mungkin mengalami:

1. Rasa sakit pada bahagian bawah abdomen

Salah satu tanda batu karang yang lazim adalah
yang terbentuk di dalam pundi kencing
 ialah kesakitan pada bahagian bawah abdomen.

Apabila batu tersebut tersangkut pada tiub ureter, saluran air kencing akan terhalang. Ini akan membuatkan buah pinggang membengkak dan saluran ureter mengalami kekejangan.

2. Sakit belakang

Tanda batu karang yang seterusnya adalah pesakit juga mungkin akan alami rasa sakit pada bahagian sisi dan belakang badan akibat penyakit batu karang
.

Sakit belakang yang biasa selalunya akan hilang apabila anda mengubah postur badan.

Namun, jika kesakitan itu tidak hilang walaupun ketika bergerak, ia mungkin menandakan penyakit lain dan memerlukan perhatian daripada doktor.

Menurut Dr. Mike Nguyen, seorang ahli urologi di
Keck Medicine of USC
, sakit yang disebabkan oleh batu karang boleh berlaku pada bila-bila masa tanpa sebarang amaran.

Namun, jika sakit belakang tersebut berlaku pada bahagian bahu, kemungkinan besar batu karang bukanlah punca sakit belakang tersebut. Mungkin dengan cara mengubah postur badan, anda boleh mengurangkan sakit yang dialami.

3. Kesakitan yang makin meningkat

Rasa sakit yang disebabkan batu karang selalunya menyerang secara tiba-tiba dan kemudiannya beransur hilang. Pesakit akan rasa lega kerana kesakitan tersebut hilang sebentar, namun ia akan menyerang sekali lagi dalam masa 20 hingga 60 minit kemudian.

Rasa sakit ini turut dikenali dengan nama kolik renal. Ia boleh dikenali dengan rasa sakit pada kawasan di antara tulang rusuk dan tulang pinggul yang boleh mencecah hingga pangkal paha.

Malah, rasa sakit yang disebabkan batu karang juga boleh berbeza-beza mengikut lokasi.

Sebagai contoh, apabila batu karang tersebut bergerak melalui saluran kencing, gejala dan rasa sakit yang pesakit alami juga akan jadi berbeza-beza.

4. Loya dan muntah-muntah

Rasa sakit disebabkan batu karang akan membuatkan pesakit rasa loya dan kemudiannya muntah-muntah. Malah, simptom ini amat lazim dalam kalangan pesakit batu karang.

Selain itu, rasa loya dan muntah-muntah ini mungkin berlaku sebagai tindakan refleks badan terhadap kesakitan yang dirasai. Manakan tidak, ada pesakit yang menggambarkan kesakitan disebabkan batu karang sebagai satu pengalaman yang paling menyakitkan buat mereka!

5. Rasa letih

Individu yang rasa sakit berkali-kali sudah pasti letih dan penat. Namun, anda perlu tahu bahawa keletihan mungkin bukan sahaja tanda batu karang, ia juga boleh disebabkan oleh
jangkitan pada bahagian buah pinggang.

Jika anda rasa penat dan letih, dan pada yang sama alami cirit-birit, demam, dan juga mempunyai urin yang berbau busuk, ini merupakan antara simptom
jangkitan pada bahagian buah pinggang.

Malah, simptom-simptom untuk dua penyakit ini adalah sama dan sukar untuk dibezakan.

Oleh sebab itu, berjumpalah dengan doktor untuk pemeriksaan lanjut. Doktor boleh mengenal pasti sama ada anda alami jangkitan atau batu karang selepas menjalankan ujian yang berkaitan.

Selain itu, pesakit mungkin juga rasa letih disebabkan oleh anemia yang berlaku disebabkan penyakit berkaitan dengan buah pinggang.

Anemia boleh menyebabkan pesakit rasa penat dan letih serta sukar untuk fokus ketika melakukan tugasan harian.

6. Berpeluh disebabkan sakit batu karang

Individu yang kerap berpeluh akan menghasilkan urin yang lebih sedikit. Oleh sebab itu, mineral akan lebih mudah untuk membentuk hablur.

Untuk itu, pastikan diri anda sentiasa hidrat. Minum air dengan banyak, sekurang-kurangnya 3 liter sehari untuk mencairkan urin.

7. Darah atau batu di dalam air kencing

Salah satu simptom batu karang yang serius ialah
hematuria, ataupun darah di dalam air kencing.
 Pesakit yang alami hematuria mempunyai urin yang berwarna merah, merah jambu ataupun coklat gelap.

Namun, kadangkala darah yang wujud di dalam air kencing pesakit adalah terlalu sedikit untuk mengkibatkan sebarang perubahan warna.

Keadaan ini turut dikenali dengan nama hematuria mikroskopik. Kondisi ini hanya boleh didiagnosis
jika doktor melakukan
ujian urin.

8. Demam

Demam, terutamanya yang bersuhu tinggi merupakan gejala batu karang yang menandakan wujudnya jangkitan pada kawasan buah pinggang ataupun pada saluran air kencing pesakit. Untuk pengetahuan anda, demam yang disebabkan oleh batu karang perlukan perhatian daripada pakar dengan kadar yang segera.

Pesakit yang demam selalunya akan disertai dengan simptom lain seperti menggigil. Selain itu, demam juga mungkin tanda komplikasi yang lebih serius sedang berlaku kepada pesakit.

Jika tidak dirawat secepat mungkin, pesakit boleh mengalami sepsis iaitu satu kondisi yang disebabkan oleh respons badan terhadap jangkitan.

9.

Air kencing berbau busuk

Air kencing yang sihat sepatutnya berwarna jernih dan sedikit kekuning-kuningan. Jika anda minum air dengan banyak, selalunya air kencing akan jadi semakin jernih dan tidak mempunyai bau yang kuat.

Individu yang mempunyai batu karang selalunya mempunyai gejala seperti air kencing yang berbau seperti ammonia yang mungkin disebabkan oleh urin yang pekat. Ia juga mungkin tanda jangkitan pada kawasan buah pinggang ataupun pada saluran kencing.

10. Bengkak pada kawasan abdomen tanda batu karang

Kadangkala, pesakit boleh alami bengkak pada kawasan abdomen disebabkan oleh batu karang. Selain itu, pesakit juga mungkin alami kesukaran untuk membuang air kecil atau rasa sakit pada bahagian testis.

Jika mengalami sebarang simptom di atas, pastikan anda berjumpa doktor dengar kadar yang segera.

Walaupun tanda-tanda ini bukan disebabkan oleh batu karang, namun ia perlu diperiksa oleh doktor untuk menentukan penyakit sebenar di sebalik simptom yang anda alami.

Jika anda mempunyai penyakit batu karang, rawatan akan diberikan mengikut saiz dan juga lokasi batu karang tersebut. Faktor lain seperti adakah batu karang tersebut menghalang saluran kencing atau adakah ia menyebabkan kesakitan juga akan diambil kira oleh doktor.


Bayi Susah Menyusu Sebab Puting Ibu Tenggelam? Atasinya Dengan 8 Cara Ini!

Bagi wanita yang mempunyai puting tenggelam,
proses penyusuan
 mungkin lebih mencabar dan memerlukan kesabaran yang tinggi. Tetapi jangan risau, ada beberapa cara untuk timbulkan puting tenggelam yang boleh anda cuba.

Untuk mendapatkan lebih banyak info tentang Keibubapaan, sila dapatkannya
di sini.

Keadaan puting tenggelam

Sebelum mengetahui cara untuk timbulkan puting, ayuh kita fahami terlebih dahulu keadaan puting yang dikatakan sebagai tenggelam atau terbenam ini.

Umumnya kebanyakan puting akan tertonjol keluar seperti
puting susu
, sebaliknya puting yang terbenam ini sama ada tampak rata pada areola atau seakan masuk ke dalam areola. Tahap kerataan atau ‘ketenggelaman’ puting adalah berbeza-beza bagi setiap individu.

Puting normal, rata atau tenggelam

Sekiranya puting terkeluar – sama ada secara semula jadi atau apabila dirangsang oleh sentuhan atau suhu – anda tidak mempunyai masalah puting yang terbenam ke dalam.

Jika anda tidak pasti, terdapat ujian sendiri yang mudah dilakukan, disebut
Pinch Test
.

Tekapkan tangan dalam bentuk C pada payudara – pastikan ibu jari dan jari telunjuk berada pada sekitar areola.

Tekan kedua-dua jari ke belakang – ke bahagian dada.

Secara perlahan picit payudara menggunakan ibu jari dan jari telunjuk.

Puting menonjol keluar? Ini bermakna anda tidak mengalami masalah puting tenggelam. Jika ia tidak menonjol atau menjadi tegak, bermakna puting rata. Manakala jika puting seperti masuk ke dalam payudara, bererti anda mengalami keadaan puting terbenam.

Pastikan anda mengulangi kaedah yang sama pada payudara sebelah lagi. Ini kerana ada wanita hanya mempunyai sebelah puting rata atau tenggelam dan terdapat juga yang mengalaminya pada
kedua-dua belah payudara
.

Cara untuk timbulkan puting: Memahami puncanya

Ramai wanita dilahirkan dengan keadaan puting seperti ini. Malah dianggarkan 10% wanita mungkin mempunyai sebelah puting yang terbenam ke dalam.

Dalam kebanyakan kes, ia tidak disebabkan masalah perubatan. Ia juga tidak menyakitkan atau menyebabkan sebarang masalah tertentu.

Sekiranya anda dilahirkan dengan keadaan puting sebegini, tiada apa yang perlu dirisaukan. Sebaliknya, jika ia baru terjadi, lakukanlah pemeriksaan.

Ada kalanya ia berlaku disebabkan kehamilan. Dalam kes jarang berlaku, ia boleh berpunca oleh keadaan serius seperti
kanser payudara
.

Baca juga:

Kekal atau tidak?

Tiada jawapan yang pasti. Ia bergantung kepada tahap tenggelamnya puting anda. Jika sedikit, lama-kelamaan puting mungkin akan menonjol terutamanya semasa kitaran perubahan fasa pembiakan wanita – haid, kehamilan,
penyusuan susu ibu
 dan menopaus.

Perubahan fizikal seperti suhu atau rangsangan seksual – mungkin turut boleh menjejaskan keadaan puting tenggelam anda buat sementara waktu.

Cara untuk timbulkan puting: Kesan kepada penyusuan

Sekali lagi, ia sukar untuk dijawab. Anda perlu melalui fasa penyusuan itu sendiri bagi menentukan sama ada keadaan puting tenggelam ini memberikan kesan kepada keupayaan
bayi untuk melekap (
latching
)
 atau tidak.

Berita baiknya, masalah puting yang dialami ini tidak akan sama sekali menjejaskan keupayaan tubuh untuk
menghasilkan susu
.

Namun anda perlu tahu, dalam kebanyakan kes, keadaan puting yang rata mahupun tenggelam tidak akan menyebabkan masalah penyusuan. Kebanyakan bayi dapat menyusu dengan baik sama ada dengan sedikit bantuan atau tidak.

Cara untuk timbulkan puting tenggelam

Sekiranya anda salah seorang wanita dengan keadaan puting yang terbenam, berikut ada beberapa cara yang boleh anda cuba:

Cuba menarik tisu payudara ke belakang supaya puting akan lebih tertonjol keluar

Susukan bayi
 dalam keadaan menelentang atau baring mengiring, terutamanya jika mempunyai payudara besar

Pembengkakan payudara
 boleh menjadi punca puting kurang menonjol, jadi urut secara perlahan-lahan bagi mengatasi keadaan ini

Gentelkan puting menggunakan ibu jari dan jari telunjuk dan selepas itu, sentuh puting dengan kain sejuk yang lembap – lakukan dengan pantas. Tetapi elakkan daripada menyebabkan puting terlalu sejuk

Gunakan kedua-dua belah tangan pada sebelah payudara untuk membuat ‘sandwic’ – bagi memicit keluar areola dan puting. Picitkan dan berikan tekanan perlahan pada payudara seperti cara anda memegang sandwic besar untuk dimasukkan ke mulut

Anda boleh menggunakan
pam susu
 manual atau elektrik sejurus sebelum penyusuan sebagai cara untuk timbulkan puting. Sedutan daripada pam selalunya menyebabkan puting lebih menonjol

Jika cara di atas tidak berjaya, mungkin anda boleh menggunakan
nipple shield
. Ia adalah alat silikon nipis yang akan diletakkan di atas puting dan areola semasa penyusuan. Alat ini direka untuk membantu ibu menyusukan bayi yang sukar melekap dengan memberikan ruang yang lebih lembut dan mengekalkan lekapan
semasa penyusuan

Cara untuk timbulkan puting lain yang boleh dicuba adalah menggunakan
breast shells
. Tetapi ia perlu digunakan dengan bimbingan pakar laktasi terlatih dan dianggap sebagai penyelesaian jangka pendek. Ini kerana ia mungkin boleh mengganggu
bekalan susu
 ibu

Lebih mudah lagi, anda juga boleh menggunakan picagari untuk mencuba menarik keluar puting yang masuk ke dalam!

Jika terdapat sebarang kebimbangan atau kerunsingan, berjumpalah dengan pakar laktasi untuk mendapatkan bantuan dan penyelesaian.


Panduan Puasa Ramadan Bagi Pesakit Anemia

Ramai pesakit anemia risau, sama ada mereka boleh berpuasa di bulan Ramadan atau tidak. Ada yang terus membuat keputusan untuk tidak berpuasa dengan alasan sakit. Ada pula yang terus berpuasa tanpa mengambil kira risiko yang ada. Mana satu yang sepatutnya menjadi pilihan yang terbaik?

Ikuti perbincangan berikut.

Apa itu anemia?

Darah kita mengandungi beberapa jenis sel; sel darah merah, sel darah putih dan platelet. Dalam kes anemia, kiraan sel darah merah lebih rendah daripada normal. Sel darah merah berfungsi membawa oksigen ke seluruh sel di dalam badan dan mengambil karbon dioksida dari sel-sel tersebut untuk dibawa keluar.

Apabila sel darah merah berkurang, kuantiti oksigen yang dibawa ke sel-sel badan semakin berkurang. Hasilnya, tenaga yang dihasilkan turut berkurang. Sebab itu, antara tanda anemia adalah mudah letih disebabkan kurang oksigen.

Terdapat banyak jenis anemia. Antaranya ialah:

Anemia kekurangan zat besi
. Zat besi adalah komponen utama bagi sel darah merah. Jika berlaku kekurangan zat besi sama ada disebabkan kurang pengambilan di dalam diet atau kehilangannya disebabkan cirit-birit atau pendarahan. Ini adalah jenis yang paling kerap berbanding jenis yang lain.

Anemia hemolitik
. Dalam jenis ini, sel darah merah dihancurkan di dalam darah. Jenis ini sendiri terbahagi kepada banyak jenis seperti thalassemia, anemia sel sabit dan kekurangan G6PD. Banyak jenis anemia ini didapati sejak lahir daripada ibu dan bapa. Oleh itu, jika anda mempunyai sejarah penyakit anemia hemolitik di dalam keluarga, sebaiknya untuk anda mendapatkan pemeriksaan darah sebelum berkahwin.

Anemia penyakit kronik
. Jenis ini berlaku jika seseorang mengalami penyakit kronik seperti sistemik lupus eritomatosus (SLE), kanser, artritis reumatoid dan HIV/AIDS. Penyakit kronik menindas sumsum tulang, iaitu kilang bagi penghasilan darah menyebabkan kurang penghasilan sel darah merah.

Anemia aplastik
. Jenis ini jarang berlaku. Ia bukan sahaja melibatkan sel darah merah, tetapi juga sel darah putih dan platelet. Semua kiraan sel darah menjadi rendah.

Tanda-tanda anemia

Anemia adalah sejenis penyakit yang tersembunyi. Ia agak susah didiagnosis kerana simptom dan tandanya yang kurang jelas seperti penyakit lain. Satu-satunya cara yang mengesahkan diagnosis anemia adalah melalui ujian darah dengan melihat kepada kiraan sel darah merah yang lebih rendah berbanding normal.

Kadangkala, anemia itu sendiri mungkin menjadi petanda kepada penyakit lain. Contohnya, dalam kes sistemik lupus eritomatosus (SLE), anemia itu menjadi salah satu tanda kepadanya.

Apakah tanda-tanda anemia?

Penat.

Lemah.

Kulit pucat.

Degupan jantung tidak sekata.

Sesak nafas.

Kepala ringan.

Sakit dada.

Kaki dan tangan sejuk.

Sakit kepala.

Pada awalnya, anemia mungkin tidak membahayakan. Semakin lama jika tidak dirawat, ia boleh membawa kepada keadaan yang lebih serius seperti pitam dan sesak nafas yang teruk. Pastikan anda membuat pemeriksaan awal dengan doktor.

Bolehkah pesakit anemia berpuasa Ramadan?

Jawapannya adalah boleh dan tidak boleh. Ia sentiasa bergantung kepada tahap anemia anda. Secara umumnya, pesakit anemia boleh berpuasa asalkan mereka menjaga pemakanan dan mendapatkan rehat yang cukup.

Puasa boleh membuatkan simptom anemia semakin teruk serta menyebabkan dehidrasi dan penurunan kadar gula dalam darah. Semua ini boleh mengganggu fungsi badan. Masalah berpuasa bagi pesakit anemia adalah lebih kepada penyerapan zat besi berbanding kurang pengambilan di dalam diet.

Untuk mendapatkan pemeriksaan lanjut, sila hubungi doktor anda bagi mendapatkan nasihat yang sepatutnya.

Tip berpuasa Ramadan bagi pesakit anemia

Perhatian lebih harus diberikan bagi pesakit anemia. Untuk kekal sihat sepanjang Ramadan, ikuti beberapa tip berikut:

Pastikan sahur dan berbuka puasa di awal waktu setiap hari.

Mulakan berbuka puasa dengan makanan atau minuman yang manis terlebih dahulu memandangkan kadar gula darah adalah rendah ketika berpuasa. Oleh itu, makanan atau minuman manis penting untuk mengambalikan gula darah ke tahap normal.

Banyakkan mengambil makanan yang mengandungi zat besi. Seperti yang disebut di atas, zat besi adalah komponen utama bagi sel darah merah. Antara makanan kaya dengan zat besi ialah daging merah, hati, kuning telur, kekacang dan sayuran hijau seperti bayam dan kangkung.

Ambil makanan tinggi kalsium seperti susu.

Banyakkan makanan tinggi vitamin C kerana ia membantu badan menyerap zat besi. Contonya ialah jeruk, mangga, oren dan strawberi.

Banyakkan minum air kosong. Ini adalah penting untuk mengelakkan dehidrasi memandangkan ia boleh membuatkan anemia anda semakin teruk. Minum sekurang-kurangnya 8 gelas sehari sepanjang bulan Ramadan.

Elakkan minuman berkafien seperti kopi dan teh. Kafein bertindak sebagai diuretik yang menyebabkan anda lebih kerap membuang air kencing dan lebih terdedah kepada dehidrasi. Bagi mereka yang mengambil kafein secara berkala, mereka mungkin akan mengalami sakit kepala yang diterukkan lagi oleh anemia dan tekanan darah rendah.

Jika perlu, ambil suplemen penambah darah yang mengandungi zat besi seperti dan vitamin B seperti asid folik mengikut anjuran doktor.

Dapatkan rehat yang cukup.

Jangan risau dengan penyakit yang anda alami. Anda boleh berbincang dengan doktor berkenaan risiko berpuasa bagi anda di bulan Ramadan. Jika anda cukup sihat untuk berpuasa, gunakan peluang tersebut sebaiknya dalam melaksanakan ibadah ini. Jika sebaliknya, jangan bersedih. Masih banyak amalan lain yang boleh dilakukan sepanjang bulan Ramadan.

Apa yang penting, jangan sampai penyakit anda menghalang anda dari menjadi aktif dan berguna di dalam masyarakat.

Hello Health Group
 tidak menyediakan nasihat perubatan, diagnosis atau rawatan.


Elak Mengandung Ketika Menyusu Badan, Ada 9 Pilihan SELAMAT Untuk Ibu & Si Manja

Anda sedang mencari kaedah pencegahan kehamilan tetapi tidak tahu mana yang sesuai kerana anda masih menyusu badan?

Haa…ini ada 9 pilihan yang boleh dipertimbangkan.

Kaedah pencegahan kehamilan

Kita selalu mendengar p
asangan tereksiden dan kembali hamil walaupun baru bersalin dan menyusu badan
, bukan? Meskipun sudah mengetahui keperluan untuk jarak kehamilan yang selamat, namun kadangkala, perkara ini memang sukar untuk dijangkakan.

Situasi seperti itu lebih mudah berlaku jika seseorang wanita tidak menggunakan sebarang alat kawalan kehamilan. Sudah tentu
faktor utama yang membuatkan penggunaan alat kontraseptif bukan pilihan utama
 adalah kerana menyusu badan.

Jika anda sedang menyusu badan dan masih belum bersedia untuk kembali hamil, terdapat beberapa pilihan kawalan kehamilan yang boleh anda pertimbangkan.

Tetapi anda hanya mempunyai masa lebih kurang 6 minggu atau sehingga habis tempoh pantang untuk mempertimbangkan kaedah pencegahan kehamilan pilihan anda.

Kenapa 6 minggu? Kerana sepanjang tempoh tersebut, doktor tidak menyarankan ibu selepas bersalin untuk melakukan sebarang hubungan seksual. Jadi untuk 6 minggu, masih tidak perlukan sebarang alat kontraseptif.

9 pilihan kaedah pencegahan kehamilan

Berikut dikongsikan 9 alat kontraseptif yang mungkin sesuai untuk anda. Untuk mendapatkan kepastian, pastikan anda terlebih dahulu mendapatkan rundingan dan nasihat doktor, okay?

1. Pil kawalan kehamilan

Anda mungkin pernah mendengar bahawa
pengambilan pil perancang mungkin akan menyekat bekalan susu badan
. Sudah tentu ia mendatangkan kebimbangan bagi ibu yang menyusu badan.

Mungkin benar akan berlaku perubahan dan akan mendatangkan kesan kepada sesetengah hormon. Tetapi bukan semua hormon akan mendapat kesan sampingan.

Terdapat 2 jenis pil perancang:

Pil jenis kombinasi hormon estrogen dan progestin

Pil dengan hormon progestin sahaja. Ia turut dikenali sebagai ‘pil mini’

Estrogen mungkin akan menyebabkan jumlah susu berkurangan. Oleh itu, jika memilih pil sebagai kaedah pencegahan kehamilan, pastikan anda memberitahu doktor dan mereka mungkin akan menyarankan pil mini – tidak akan menjejaskan jumlah susu.

2.
Intrauterine device

Jika anda mahukan alat kawalan kehamilan untuk tempoh jangka panjang yang tidak kekal,
intrauterine devide
 atau IUD

adalah pilihan untuk dipertimbangkan. Alat ini akan dimasukkan ke dalam rahim.

Penggunaan alat kontraseptif ini tidak memerlukan sebarang pengambilan pil sebelum seks.

Terdapat 2 jenis pilihan IUD:

Tembaga (
cooper
)

Dengan kandungan hormon progestin

Kedua-duanya adalah pilihan yang baik untuk ibu yang menyusu badan. IUD tembaga tidak mengandungi hormon untuk menjejaskan penghasilan susu, manakala IUD dengan progestin adalah pada jumlah yang sedikit dan tidak akan mengganggu penghasilan susu badan.

Tempoh terbaik sebelum memasukkan IUD ke dalam rahim adalah selepas 6 minggu. Ini kerana terdapat kemungkinan jika anda memasukkannya selepas bayi dilahirkan, badan anda mungkin akan menolaknya keluar.

3. Kontraseptif jenis hormon

Terdapat 4 pilihan di bawah kontraseptif jenis hormon dan ia mampu bertahan lebih lama berbanding pil harian. Paling utama, ia tidak menjejaskan penghasilan susu ibu- berita baik buat ibu yang menyusu badan, bukan?

1. Implan

Boleh membantu mencegah kehamilan sehingga tempoh 3 tahun dengan bantuan
stick
 sebesar saiz mancis. Ia dimasukkan di bawah kulit pada bahagian sisi lengan belah dalam.

Alat kawalan kehamilan ini mengandungi hormon progestin dan tidak menjejaskan bekalan susu badan.

 2. Suntikan

Dikenali sebagai suntikan Depo-provera, ia akan diberikan setiap 3 bulan. Mempunyai lebih banyak kandungan hormon progestin berbanding implan.

3. Tampalan

Alat kontraseptif jenis
patch
 ini perlu dilekatkan pada bahagian belakang badan, lengan, perut atau punggung untuk tempoh seminggu. Ia mengandungi 2 hormon: estrogen dan progestin – seperti pil kawalan kehamilan jenis kombinasi.

4. Gegelang faraj

Merupakan gegelang dengan hormon yang fleksibel berukuran 2 inci. Ia akan dimasukkan ke dalam faraj dan perlu ditukar setiap bulan. Mengandungi 2 hormon iaitu estrogen dan progestin.

4. Kaedah halangan

Kaedah pencegahan kehamilan ini tidak mempunyai hormon. Terdapat 3 pilihan, iaitu:

1. Kondom

Adalah 1 alat kawalan kehamilan yang mudah dan dapat
mencegah kehamilan jika digunakan dengan cara yang betul pada setiap penggunaannya
. Terdapat kondom untuk lelaki dan juga kondom bagi wanita.

Anda juga boleh menggunakan spermisida (
spermicide
), hadir dalam bentuk pil yang akan berbuih, jeli atau krim dan berkesan membunuh sperma. Ia tidak mengandungi sebarang hormon.

2. Diafragma

Seperti penutup getah yang lembut dan akan dimasukkan ke dalam faraj bagi menutup pangkal rahim atau serviks. Perlu mendapatkan pemeriksaan bagi menentukan saiz yang bersesuaian untuk anda.

Jika anda pernah memakai diafragma sebelum mengandung, tanyakan kepada doktor sama ada ia masih sesuai atau tidak. Kebanyakan wanita memerlukan saiz baru selepas bersalin.

3. Penutup serviks

Lebih kurang sama dengan diafragma, iaitu berbentuk penutup getah lembut dan meliputi bahagian serviks (pintu ke rahim). Perlu dimasukkan beberapa jam sebelum melakukan hubungan seksual.

Sekiranya anda pernah mempunyai penutup serviks sebelum hamil, dapatkan pemeriksaan doktor sama anda ia masih boleh digunakan atau anda mungkin memerlukan yang baru.

Mengikut kesesuaian

Untuk mendapat kaedah pencegahan kehamilan yang bersesuaian dengan anda, dapatkan rundingan dan nasihat daripada doktor. Ini kerana sesetengah alat kontraseptif mungkin tidak bersesuaian dengan situasi anda terutamanya jika masih menyusu badan.

Seandainya anda yakin untuk tidak menggunakan sebarang alat kawalan kehamilan, sentiasa berhati-hati sewaktu bersama pasangan. Jangan nanti ujian kit kehamilan positif pula, baru pening kepala!


Dehidrasi Dan Apa yang Anda Perlu Tahu

Apakah sebenarnya punca dehidrasi ya?

Setiap hari, tanpa disedari kebanyakan daripada kita mengalami dehidrasi. Fikirkan mengenainya, sepanjang hari kerja ada masa anda mula berasa sangat mengantuk?

Jadi, kesan pertama dehidrasi adalah keletihan terutamanya semasa musim panas. Berikut beberapa bantuan untuk dehidrasi.

Untuk mendapatkan lebih banyak info tentang Habit Sihat, sila dapatkannya
 di sini.

Apakah punca dehidrasi?

Ramai orang berfikir bahawa tidak meminum air yang secukupnya adalah sebab dehidrasi.

Namun, minum air yang tidak mencukupi hanyalah sebahagian daripada punca
seseorang boleh dehidrasi.

Tubuh kita terdiri daripada 70% air. Setiap hari kita sering kehilangan sebahagian daripada air itu melalui pembuangan air kecil, pergerakan usus, peluh, dan air mata.

Masalahnya muncul apabila tidak mengambil/menggantikan air yang hilang, dan menyebabkan peratusan air menurun.

Ohio State University Wexner Medical Center
mendedahkan bahawa apabila kehilangan air, kita juga kehilangan garam dan elektrolit dalam sistem yang diperlukan untuk tubuh kita. Gabungan kehilangan garam dan air menyebabkan dehidrasi.

Baca juga:

Punca dehidrasi: Fahami simptomnya

Bagi dewasa, terdapat banyak simptom seperti:

Mulut kering/dahaga

Urin gelap atau kurang kerap membuang air kecil (mungkin satu atau dua kali sehari)

Mengantuk antara kesan
akibat dehidrasi

Sembelit

Air mata sedikit apabila menangis

Kulit kering

Sakit kepala

Pening

Kekejangan otot (terutamanya ketika bersenam)

Bagi kanak-kanak:

Kurang membuang air kecil atau lampin tidak basah selama 6-8 jam (kekurangan urin selama 12 jam pada kanak-kanak yang lebih berusia)

Air mata yang sedikit apabila menangis

Mata kelihatan tenggelam

Tempat yang lembut di kepala bayi (ubun-ubun) kelihatan tenggelam

Kurang aktif

Keletihan atau pening pada kanak-kanak yang lebih berusia

Apakah yang perlu lakukan jika mengalami dehidrasi?

Rehydrate
! Dehidrasi ringan boleh dirawat di rumah dengan meminum lebih banyak air.

Minum air atau
minuman sukan
 (minuman sukan boleh membekalkan elektrolit, garam yang hilang melalui peluh dan kehilangan air yang lain).

Menurut Institut Perubatan, Lelaki disarankan untuk minum 13 gelas air sehari (kira-kira 3 liter) dan wanita harus minum kira-kira 9 gelas sehari (kira-kira 2.2 liter).

Ramai daripada kita telah mengetahui peraturan 8 × 8: minum lapan, 8 oz. gelas air sehari untuk kekal terhidrasi.

Walau bagaimanapun, maklumat ini tidak disokong oleh bukti saintifik.

Tetapi ia hampir dengan jumlah air yang dicadangkan yang perlu kita minum dan mudah untuk diingat. Disebabkan itu ia kekal, tetapi kita harus minum lebih banyak air daripada 8 × 8.

Bilakah anda perlu mendapatkan perubatan untuk dehidrasi?

Dalam kes yang teruk, dapatkan rawatan perubatan untuk dehidrasi.

Tanda-tanda dehidrasi teruk adalah seperti berikut:

Dahaga melampau

Kurang
berpeluh
 apabila aktif

Mata tenggelam

Kulit merekah atau kering

Bernafas laju

Demam

Mulut, kulit, dan membran mukus (hidung, mulut, tekak, kelopak mata, telinga) terlampau kering

Tekanan darah rendah

Degupan jantung laju

Delirium atau tidak sedarkan diri (dalam kes yang teruk)

Walau bagaimanapun, dehidrasi mudah mendorong kepada masalah besar seperti perubahan mood, gangguan ingatan, sakit kepala, dan sembelit. Berhati-hati dengan perubahan ini juga.

Bagaimanakah mengelakkan risiko punca dehidrasi di peringkat awal?

Sebaik sahaja bangun tidur setiap pagi,
minum segelas air.

Gelas seterusnya adalah sebelum setiap hidangan.

Sediakan juga sebotol air di meja kerja (atau di dalam beg). Ini akan membantu anda terhidrasi.


5 Rahsia Seks Pakai Kondom, Tapi Tetap Hangat Di Ranjang!

Dalam konteks hubungan intim suami isteri, sudah pasti semua pasangan mahukan seks yang hangat namun selamat bukan? Disebabkan itu, ramai yang mengambil keputusan untuk melakukan seks pakai kondom.

Pun begitu, ada yang mengatakan ia boleh
mengurangkan keghairahan ketika beraksi di kamar tidur
.

Jadi, apa cara tepat untuk melakukan seks pakai kondom agar kehidupan di ranjang kekal hangat?

Tenang, kami ada jawapannya. Jom kita sama-sama selami artikel ini dengan lebih mendalam lagi!

Untuk mendapatkan lebih banyak info tentang Kesihatan Seksual sila dapatkannya
di sini.

Ini rahsia seks pakai kondom agar kekal hangat!

Tidak dinafikan, ramai pasangan yang menolak daripada menggunakan kondom ketika berasmaradana dengan pasangan. Ini kerana ada yang
menganggap ia akan memotong keseronokan dan kehangatan seks
.

Pun begitu, anda juga perlu tahu bahawa kondom dapat memberikan perlindungan dari kehamilan luar jangkaan dan penyakit kelamin berjangkit. Jadi, penggunaannya adalah sesuatu yang sangat wajar.

Mungkin ada suami isteri yang salah cara penggunaan kondom sehingga mengatakan seks adalah kurang hangat jika memakainya. Psstt.. ini kami bongkarkan rahsia seks dengan kondom agar ia kekal hangat!

#1. Bersenggama menggunakan kondom nipis

Salah satu masalah paling utama terjadi setiap kali berbicara tentang hubungan kelamin dengan alat kontrasepsi adalah kerana ketebalan kondom yang akan menurunkan rasa ghairah seseorang itu. Mungkin memang benar tidak mudah untuk mencari ketebalan yang tepat.

Sebagai penyelesaiannya, kalian boleh memilih kondom yang nipis namun sesuai dengan ukuran zakar. Ini kerana ia dapat memberikan sensasi yang sama seakan dengan penetrasi tanpanya. Sensasi inilah yang penting untuk dirasai oleh pasangan yang sedang bersenggama.

#2. Gunakan kondom dengan pelincir

Ramai pasangan yang salah faham pelinciri tidak perlu digunakan bersama kondom. Salah, ia hanya akan menyebabkan alat kemaluan kalian mengalami kerengsaan.

Oleh itu,
sila gunakan pelincir bersama dengan kondom
. Sebagai panduan, anda boleh memilih pelincir yang diperbuat daripada bahan yang berasaskan air atau
water-based
.

Tujuan penggunaan pelincir ini bukan sahaja dapat melincirkan serta mengurangkan kerengsaan pada zakar suami malah mampu merangsang klitoris dan faraj isteri sekali gus mampu mencapai seks yang lebih hangat walaupun memakai kondom!

#3. Sebelum memulakan senggama, lakukan
foreplay

Keghairahan semasa hidangan utama perlu didahului oleh sesi
foreplay
yang hebat. Tidak perlu yang susah-susah, cukup sekadar berpelukan, berciuman, bersentuhan dan berpegangan tangan sebelum memulakan senggama.

Selepas suasana hangat telah tercipta dan kalian berdua sudah sedia untuk mendayung, inilah waktu yang paling sesuai untuk memakai kondom. Dengan ini, tiadalah lagi perasaan berat untuk beraksi bersama kondom.

#4. Jelajahi daerah klitoris isteri

Untuk pengetahuan encik suami, klitoris adalah bahagian pada tubuh badan wanita yang paling sensitif kerana terdapat banyak saraf di situ. Jika disentuh dengan betul, ia sangat membantu wanita mencapai klimaks.

Jadi, jangan malu untuk jelajahi bahagian ini
. Gunakanlah jari, lidah atau alat mainan seks untuk bermain-main dengannya. Selepas nafas isteri kelihatan sudah tercungap kerana terangsang dengan begitu hebat, inilah saat paling sesuai untuk memakai kondom.

Selepas itu, gunakanlah segala pengalaman yang ada untuk memasukkan zakar ke dalam faraj tanpa rasa ragu lagi. Dengan ini, sex pakai kondom juga boleh menjadi hebat dan terasa nikmat.

#5. Lakukan pelbagai variasi posisi seks

Seks pakai kondom tidak bermakna anda perlu membataskan posisi berhubungan kepada
missionary
sahaja.
Terdapat banyak lagi posisi kalian berdua boleh lakukan
 dan jangan risau tentangnya ya?

Tidak salah untuk kalian mencuba posisi seperti
doggy style
atau
woman on top
kerana ia sama sekali tidak akan mengurangkan perlindungan yang ditawarkan oleh alat kontrasepsi ini.

Jadi, lakukanlah hubungan kelamin dalam bermacam-macam posisi seakan tidak langsung memakai kondom. Dengan ini, keseronokan kalian tidak lagi terbatas ketika bersenggama.

Jangan beranggapan seks pakai kondom tidak menarik!

Dalam erti kata yang lebih mudah, seks pakai kondom ini sama sekali tidak akan mengurangkan kehangatan ketika kalian bersenggama.

Oleh itu, ubahlah pemikiran anda segera. Dalam pada itu, cuba mengambil inisiatif dengan melakukan tip-tip yang kami berikan ini. Dijamin kehidupan seks akan lebih hangat dan selamat!


Dah Banyak Berhabis Duit Merawat Migrain? Ini 5 Tip Nak Claim Insurans Kesihatan

Bukan semua orang faham
kesakitan yang dialami oleh penderita migrain
. Nak dapatkan insurans kesihatan pun belum tentu.

Berbeza dengan sakit kepala, simptom yang dialami oleh penderita migrain boleh memberikan impak negatif terhadap kualiti hidup mereka.

Apabila
serangan migrain datang, kadangkala nak kerja pun tak boleh.

Apa yang lebih teruk lagi, pesakit sukar untuk membuat tuntutan pampasan daripada syarikat insurans mereka yang menjanjikan liputan bagi penyakit migrain.

Sebagai contoh, mungkin tertera di dalam kontrak anda tentang keperluan untuk membuktikan
migrain anda menjadi bertambah teruk tanpa rawatan untuk 1 jangka masa tertentu.

Perkara ini bukanlah mudah untuk diselesaikan.

Bagi mengelakkan anda daripada merana dek situasi sebegini, ada beberapa perkara yang boleh dilakukan bagi memilih polisi insurans kesihatan terbaik untuk rawatan migrain.

Fahami betul-betul polisi insurans peribadi yang disuakan kepada anda

Bukan semua perkara akan diperjelaskan kepada anda oleh agen yang menjual insurans.

Apabila diberi kontrak, kebanyakan individu cenderung untuk
menurunkan tandatangan tanpa membaca walau sepatah pun polisi yang ditulis.

Bagi memahami dengan lebih mendalam berkenaan dengan polisi kesihatan peribadi anda, minta salinan daripada syarikat tersebut.

Anda boleh mengambil masa untuk membaca dan menganalisis sebaiknya polisi tersebut sebelum membuat tuntutan pampasan.

Beberapa perkara yang anda perlu tahu melalui dokumen tersebut:

Liputan kesihatan bagi pelan insurans anda.

Tarikh luput polisi kesihatan anda.

Keperluan untuk mendapatkan kebenaran daripada syarikat insurans sebelum melakukan sebarang rawatan.

Persoalan berkaitan dengan surat rujukan (
referral letter
atau
guarantee letter
) apabila berhubung dengan pakar perubatan.

Melalui polisi tersebut anda akan lebih memahami perkara melibatkan kewangan sebelum layak untuk menggunakan khidmat syarikat tersebut.

Baca juga:

Menderita Kerana Migrain? Ini 5 Tip Mudah MENCEGAH Serangan Migrain Dari Berulang!

Tak Semua Sakit Kepala Itu Tanda Migrain, Ini Tanda Kepala Berdenyut Anda Itu Bahaya!

Kebanyakan syarikat insurans memerlukan anda untuk membayar yuran premium sehingga ke satu tarikh spesifik.

Jika anda gagal menjelaskan bayaran, satu tempoh belas kasihan (
grace period
) akan diberikan.

Kalau anda masih gagal, keahlian anda boleh digantung atau dibatalkan serta-merta.

Susulan daripada tindakan tersebut, anda perlu membiayai rawatan anda sendiri.

Ambil tahu sekiranya ada syarat untuk tuntutan khas perubatan

Sebelum mengaktifkan pelan insurans kesihatan untuk rawatan migrain, anda perlu tahu sekiranya ada syarat khas sebelum boleh membuat tuntutan perubatan.

Terdapat polisi insurans yang memerlukan ahlinya untuk mendapatkan pemeriksaan daripada pakar neurologi tertentu sebelum layak menerima pampasan.

Doktor perlu menghantar laporan rasmi yang menyatakan anda
 perlu menerima rawatan tersebut berikutan keadaan klinikal yang sudah semakin teruk.

Ya, ia memang leceh, namun anda perlu memeriksa setiap dokumen sebelum dihantar kepada syarikat insurans anda.

Borang tersebut perlu diproses dan ia akan mengambil masa. Jangan berlengah dan minta bantuan daripada doktor anda sekiranya perlu.

Pastikan segalanya selesai sebelum tarikh luput

Setiap syarikat insurans memperuntukkan satu tempoh masa spesifik bagi ahlinya untuk membuat tuntutan perubatan.

Oleh itu, anda perlu mengetahui tarikh luput bagi tuntutan yang ingin dibuat supaya prosesnya lancar.

Sekiranya anda mengalami masalah, jangan malu untuk meminta bantuan daripada agen yang mendaftarkan anda.

Anda mungkin berminat:

Tiada sebarang caj tambahan akan dikenakan dan kebiasaannya proses tuntutan lebih lancar dengan bantuan mereka.

Jika insurans kesihatan yang ingin anda tuntut merupakan insurans syarikat, dapatkan bantuan daripada pihak pengurusan dan jabatan sumber manusia.

Dapatkan senarai ubat terkini yang ditanggung oleh syarikat insurans anda

Anda perlu mengetahui ubat apa yang ditanggung oleh syarikat insurans bagi mengelakkan sebarang komplikasi kelak.

Polisi
rawatan migrain bagi setiap syarikat berbeza dan ia boleh berubah
 setiap tahun mengikut kepada saranan pakar.

Jika anda bergantung kepada ubat spesifik dalam satu jangka masa yang lama, anda perlu mendapatkan senarai tersebut.

Kalau buntu, tanya kepada doktor anda. Pihak pengurusan klinik boleh mendapatkan maklumat tersebut bagi pihak anda.

Walau bagaimanapun, jika boleh, dapatkan maklumat itu sendiri. Ini berikutan pihak pengurusan mungkin akan mengambil masa yang lama.

Jika anda hendak membuat tuntutan dalam masa terdekat, lebih baik jika anda hubungi syarikat insurans sendiri.

Tuntutan perubatan anda gagal? Buat rayuan semula

Terdapat beberapa sebab mengapa tuntutan insurans kesihatan anda gagal. An
taranya adalah:

Rawatan yang diberikan dianggap “tidak perlu” dari sudut perubatan.

Penyakit migrain anda bermula sebelum keahlian.

Tiada bukti rawatan yang hendak diberikan boleh menyembuhkan. Syarikat insurans tidak akan menanggung rawatan yang bersifat eksperimental.

Jika anda berasa keputusan yang dikeluarkan oleh syarikat insurans tidak munasabah dengan keadaan kesihatan anda, buat rayuan.

Minta bantuan daripada agen anda untuk memulakan proses tersebut.

Anda perlu mendapatkan dokumen sokongan seperti surat permohonan dan surat doktor yang menyatakan anda memerlukan rawatan tersebut.

Sebagai pengguna insurans, anda mempunyai hak untuk memohon semula dan syarikat tersebut perlu melantik pakar yang akan memeriksa semula keperluan anda.

Perkara ini sering berlaku sekiranya:

Terdapat perselisihan pendapat berkenaan dengan
subjek perlu atau tidak rawatan tersebut untuk anda.

Anda tidak bersetuju bahawa rawatan yang diambil bersifat eksperimental.

Penyakit migrain boleh mendatangkan kemudaratan kepada anda. Jika anda mengalami masalah untuk memfailkan permohonan, minta bantuan ahli keluarga atau rakan.

Anda berhak membuat tuntutan sekiranya tahap keseriusan penyakit migrain anda bertepatan dengan apa yang direkodkan dalam polisi syarikat.


Senaman Aerobik vs Anaerobik

Walaupun bunyinya hampir sama, senaman aerobik dan anaerobik adalah aktiviti fizikal yang berbeza. Jadi, apakah sebenarnya perbezaan di antaranya?

Aerobik

Senaman aerobik adalah sejenis aktiviti di mana anda menggunakan tangan dan kaki anda untuk membuat pergerakan. Badan dan otot anda bergerak secara berterusan berdasarkan rima gerak yang mudah dilaksanakan, dalam gerakan berulang-ulang. Kadar denyutan jantung dan pernafasan akan meningkat sejajar dengan senaman fizikal anda. Aerobik bermaksud “dengan oksigen”, yang menunjukkan bahawa semasa senaman anda, oksigen digunakan untuk membakar
karbohidrat
 dan lemak, oleh itu, menghasilkan tenaga untuk seluruh badan.

Kumpulan Senaman Aerobik

Menurut
The American College of Sports Medicine
, latihan aerobik boleh dibahagikan kepada tiga kumpulan, berdasarkan tahap intensiti. Kumpulan pertama mengandungi aktiviti fizikal yang mudah, seperti berjoging, mendaki tangga, berjalan atau berbasikal. Kumpulan kedua pula lebih kepada tahap sederhana hingga tahap sengit seperti berenang, menari, melangkah bangku dan mendaki. Bagi kumpulan ketiga, hanya aktiviti-aktiviti yang memerlukan kemahiran dan banyak tenaga termasuk di dalamnya, iaitu, tenis, bola tampar atau bola keranjang.

Anaerobik

Berbeza dengan aerobik yang melibatkan seluruh badan, anaerobik mensasarkan otot-otot tertentu. Memandangkan anda tidak akan melompat atau menggerakkan seluruh tubuh anda, tidak banyak oksigen diperlukan. Senaman ini hanya akan membakar karbohidrat anda.

Anaerobik adalah sesuai untuk mereka yang berhasrat untuk
membina otot
 melalui senaman berat yang sekejap tetapi padu, seperti melakukan tekan tubi pada tahap yang berintensiti tinggi, atau mengangkat berat. Melalui senaman angkat berat dan rintangan yang memanfaatkan graviti dan berat badan anda sendiri atau mesin, senaman fizikal jenis ini dapat membangunkan rangka otot anda, meningkatkan kekuatan dan juga tahap tenaga keseluruhan anda.

Kumpulan senaman anaerobik

Senaman anaerobik boleh menawarkan pelbagai manfaat, seperti menguatkan jatung, mengurangkan kadar rehat degupan jantung anda. Dan pada masa yang sama, meningkatka bilangan
sel-sel darah merah
 yang bertanggungjawab untuk mengedarkan oksigen ke seluruh badan anda. Di samping itu senaman anaerobik membantu mengawal berat badan jika digabungkan dengan diet yang sihat dan seimbang serta kalori yang terkawal. Selain itu, senaman anaerobik boleh mengurangkan risiko anda mendapat penyakit jantung, kencing manis, tekanan darah tinggi, strok, dan kanser. Tambahan pula, senaman ini menguatkan stamina dan tenaga anda.


5 Sikap Anak Yang Membawa Kebimbangan Ibu Bapa

Siapa yang tidak sayangkan zuriat sendiri, kan? Namun adakalanya sikap anak boleh menguji kesabaran ibu bapa. Jom kenal pasti 5 perangai anak yang boleh mendatangkan kebimbangan.

Untuk mendapatkan lebih banyak info tentang Budak Tadika, sila dapatkannya
di sini.

Kebimbangan mengenai sikap anak

Sebagai ibu bapa, pastinya tertanya-tanya apakah perwatakan anak yang mungkin di luar batasan normal seorang kanak-kanak.

Tidak dinafikan pada tahap tertentu, anda perlu berdepan dengan
tingkah laku anak yang mungkin mendatangkan masalah.

Pastinya cara anda bertindak balas terhadap sikap anak itu memainkan peranan utama.

Pun begitu, terdapat beberapa perangai anak boleh dianggap sebagai
petanda masalah yang lebih serius
dan memerlukan bantuan profesional.

Fahami perangai anak

5 sikap anak berikut mungkin bermaksud mereka menderita gangguan tingkah laku atau didasari masalah tertentu.

Ia boleh digunakan untuk membantu anda
mengenal pasti permasalahan anak,
 seterusnya membawa mereka untuk mendapatkan bantuan profesional bagi pencegahan awal.

#1. Membantah

Walaupun terdapat banyak penjelasan yang mendasari perangai anak ini, namun seringkali ia disebabkan gangguan tingkah laku seperti:

Gangguan hiperaktif kekurangan tumpuan (ADHD)

Gejala bertentangan dan bantahan (
oppositional defiant disorder,
ODD)

Conduct disorder
(CD)

Selalu tanda-tanda gangguan di atas sering bertindih kerana mempunyai gejala yang lebih kurang sama.

Namun, perwatakan anak yang suka membantah ini akan lebih terserlah pada anak dengan ODD dan CD.

Walau bagaimanapun tidak dinafikan, ia adalah perkara biasa untuk seorang anak menguji had kesabaran anda.

Jadi jika anak membantah permintaan anda, tawarkan sesuatu kepadanya, seperti, “Kalau Qila kemas mainan, kita boleh pergi berjalan di taman.”

Dan sekiranya mereka masih tidak mahu mengikutinya, berikan amaran yang diikuti dengan akibat.

Paling penting, pastikan anda konsisten.

Jangan hari ini anda memarahi perangai mereka dan keesokan harinya, tiada sebarang hukuman jika anak mengulanginya.

#2. Kurang tumpuan

Antara sikap anak yang paling menguji kesabaran ibu ayah apabila mereka tidak memberikan fokus. Situasi ini seringkali berlaku jika mereka tidak berminat kepada sesuatu perkara itu.

Namun, sekiranya anda menyedari mereka sukar menumpukan perhatian atau kerap bertukar aktiviti tanpa menyelesaikannya, ia mungkin gejala ADHD.

Anak juga mungkin tampak impulsif – melakukan sesuatu dengan terpaksa dan terlalu aktif.

#3. Agresif secara fizikal

Bermula daripada tantrum hingga interaksi negatif dengan rakan sebaya lain, perangai anak yang agresif secara fizikal pastinya perlu ditangani segera.

Sebagai contoh, bagi anak dengan CD, perwatakan ini mungkin akan dikembangkan dengan mencederakan haiwan pula.

Secara keseluruhan, anak akan mungkin lebih terlibat dalam pengaduhan dan sukar mendengar kata.

#4. Menyalahkan individu lain

Apabila anak berkelakuan buruk, adakah mereka akan menyalahkan individu lain?

Secara umumnya, ia adalah sikap anak yang biasa untuk mengelak
daripada mendapat masalah.

Tetapi bagi anak yang mempunyai gangguan tingkah laku, perwatakan ini akan lebih ketara dan kerap dilakukan.

Anda akan melihat perangai anak yang secara berterusan tidak mahu menggalas tanggunjawab serta keengganan untuk menanggung kesalahan mereka sendiri.

#5. Tingkah laku antisosial

Jangan tersilap ya
parents
,
sikap malu dan antisosial tidak sama.

Biasanya kanak-kanak lelaki yang menghidap
conduct disorder
 akan lebih cenderung menunjukkan tingkah laku antisosial berbanding kanak-kanak perempuan.

Tingkah laku antisosial yang teruk pada fasa awal kanak-kanak akan membawa kepada diagnosis CD atau ODD.

Sebagai ibu bapa, anda juga akan melihat pelanggaran peraturan sosial, mengingkari autoriti dan mengabaikan individu lain.

Mengubah tingkah laku anak

Umumnya, seorang kanak-kanak cenderung meneruskan tingkah laku yang sama apabila diberikan penghargaan dan menghentikannya apabila tidak diendahkan.

Konsistensi tindak balas anda terhadap perangai anak adalah penting.

Ini kerana jika anda pernah memberi pujian di atas sikap anak yang tertentu, tapi pada hari lain hukuman diberikan untuk tingkah laku yang sama, ia boleh menyebabkan mereka keliru.

Apabila anda menganggap tingkah laku anak sebagai keadaan yang mendatangkan masalah, tiga pilihan berikut boleh dilakukan:

Tentukan bahawa perwatakan tersebut tidak menjadi masalah kerana ia sesuai dengan usia dan tahap
perkembangan anak

Cuba untuk menghentikan sikap tersebut sama ada dengan tidak mengendahkannya atau memberikan mereka hukuman tertentu yang bersesuaian

Memperkenalkan tingkah laku baharu yang anda sukai dan perkukuhkan dengan memberi penghargaan pada anak jika mereka mengikutinya

Bersabar dengan sikap anak

Masalah tingkah laku kanak-kanak dapat diatasi dengan strategi disiplin yang konsisten.

Perlu diingat bahawa adalah perkara biasa bagi anak-anak membuat perangai sekali-sekala.

Ini merupakan satu proses perkembangan yang perlu dilalui oleh anak anda.

Tetapi, jika masalah tingkah laku tidak
bertindak balas terhadap strategi disiplin
 atau sikap anak mula menjejaskan pelajaran dan hubungan rakan sebaya, berbincanglah dengan pakar pediatrik.


Mikroplastik: Kesan Kesihatan Yang Makro

Mikroplastik adalah fragmen kecil plastik yang
berukuran 5mm atau kurang
. Pada tahun 2014, dianggarkan sekitar 15 hingga 51 trilion cebisan mikroplastik berada di dalam lautan seluruh dunia. Walaupun kecil, kesan mikroplastik terhadap kesihatan adalah besar.

Memahami mikroplastik

Terdapat dua kategori mikroplastik iaitu mikroplastik primer dan mikroplastik sekunder.

Mikroplastik primer
 adalah apa-apa cebisan kecil plastik yang sudahpun berukuran kurang daripada 5.0 mm sebelum terdedah kepada persekitaran. Contoh mikroplastik dalam kumpulan ini adalah mikrofiber daripada pakaian, mikromanik (daripada skrub mandian) dan juga palet plastik.

Mikroplastik sekunder
 pula adalah plastik yang terhasil daripada proses penguraian plastik yang lebih besar ketika berada dalam persekitaran. Penguraian boleh terjadi akibat perubahan cuaca dan impak bakteria dan organisma dalam persekitaran. Sumber mikroplastik sekunder termasuklah botol air, jaring ikan dan juga beg plastik.

Apa yang pasti, kedua-dua jenis plastik ini merupakan pencemaran kepada alam sekitar khususnya dalam lautan. Plastik, kerana sifatnya yang sukar untuk diuraikan, boleh kekal dalam lautan dan alam sekitar untuk tempoh masa yang sangat lama.

Kesan mikroplastik terhadap kesihatan manusia

Mikroplastik boleh masuk ke dalam kitaran makanan binatang marin. Disebabkan manusia juga bergantung kepada binatang marin untuk sumber makanan (seperti ikan, sotong dan udang), timbulnya kerisauan tentang kesan mikroplastik terhadap kesihatan manusia. Berikut merupakan antara kesan kesihatan akibat daripada pendedahan kepada mikroplastik:

Kesan fizikal

Terdapat beberapa kajian preliminari yang telah mengenal pasti impak fizikal mikroplastik terhadap kesihatan manusia. Apabila dimakan (secara tidak langsung apabila memakan makanan laut), zarah plastik kecil ini boleh berada dalam sistem penghadaman dan diserap oleh sel-sel epitelial usus. Ia kemudiannya boleh bergerak merentasi sel-sel badan seperti sel M dan sel Dendritik, sebelum masuk ke dalam sistem limfa dan sistem peredaran. Ia juga boleh dipindahkan ke organ badan seperti hati dan pundi hempedu. Apabila tidak dapat diuraikan, ia mampu untuk terkumpul dalam organ badan, mengakibatkan kesan toksik. Selain itu, kewujudannya dalam sel-sel badan boleh mengganggu sistem imun dan kesihatan sel.

Apabila berada dalam usus, ia boleh mengakibatkan perubahan dalam persekitaran mikrobiota dalam usus dan mengganggu penyerapan nutrien. Lebih merisaukan lagi, keupayaan nanoplastik dalam badan untuk dipindahkan merentasi struktur badan bermakna ia juga boleh merentasi plasenta. Pada skala yang lebih kecil, ia juga mampu untuk menyebabkan kesan toksik kepada gen. Selain itu, kajian turut mengenal pasti kesan fizikal lain seperti gangguan terhadap metabolit endogen, stres oksidatif dan pencetus keradangan.

Kesan kimia

Selain aspek fizikal, terdapat juga aspek kimia kesan mikroplastik terhadap kesihatan badan. Bahan tambahan kimia dalam plastik boleh menyebabkan bioakumulasi bahan pencemaran organik kekal (POPs) dalam badan manusia. Bahan-bahan ini dicampur bagi tujuan tertentu (untuk memberi warna kepada plastik dan sebagainya). Untuk itu, mikroplastik boleh mengandungi bahan kimia yang mempunyai ciri-ciri seperti perencat api, penghindar air, pengeras struktur plastik (seperti BPA) dan juga pelembut.

Sesetengah daripada bahan tersebut, apabila terurai dalam badan, boleh menyebabkan gangguan terhadap metabolisma hormon endokrin. Gangguan dalam sistem endokrin boleh menyebabkan pelbagai masalah kerana ia membabitkan kawalan hormon normal seseorang. Bahan perencat api boleh mengganggu proses perkembangan otak kanak-kanak dan janin. Terdapat juga pelekatan bahan kimia lain pada plastik (seperti logam berat) yang boleh mendorong kepada pembentukan kanser dan kecacatan ketika lahir.

Jelas sekali, mikroplastik adalah satu masalah yang makro. Lebih banyak usaha diperlukan untuk memupuk kesedaran masyarakat, kerajaan, penggubal polisi dan juga pemain industri agar masalah pencemaran ini dapat ditangani bersama. Hanya kerana ia kecil dan tidak mudah untuk dilihat atau dirasai, tidak bermakna ia tiada pengaruh terhadap kesihatan dan persekitaran kita. Jangan biarkan plastik yang dibuang datang semula dalam makanan kita.

Baca juga:

EU Bersetuju Mengharamkan Plastik Pakai Buang Untuk Mengurangkan Pencemaran Laut

Kenapa Anda Tak Boleh Guna Semula Botol Air Plastik?

Pembedahan Plastik vs Pembedahan Kosmetik: Adakah Keduanya Berbeza?


Cara Memilih Foundation yang Sesuai dengan Tona Kulit Anda

Mencari
foundation
 atau bedak asas yang tepat untuk tona kulit anda boleh menjadi salah satu cabaran terbesar dalam hidup anda. Pergi ke mana-mana kedai kosmetik dan anda akan dibanjiri dengan ratusan tona
foundation
. Tona yang sedikit berbeza akan menjadikannya kelihatan seperti anda memakai topeng. Berikut adalah panduan untuk membantu anda supaya anda tidak perlu menghabiskan masa untuk mencuba semua warna.

Langkah pertama untuk memilih
foundation
 yang sesuai adalah dengan menentukan formula yang sesuai untuk jenis kulit anda.

Kulit kering: Foundation anda perlu jenis yang menghidratkan. Pilih foundation jenis cecair atau batang. Jenis serbuk juga boleh jika mengandungi bahan-bahan yang boleh mengekalkan kelembapan untuk kulit anda.

Kulit berminyak: cecair atau serbuk bebas minyak adalah lebih baik. Pilih yang memberikan kesan matte dan licin. Jika anda mengalami jerawat,
foundation
 dengan asid salisilik akan menyelesaikan banyak masalah.

Gabungan:
foundation
 serbuk lebih sesuai untuk anda kerana dapat disapukan dengan mudah ke semua bahagian yang anda perlukan. Sapukan lebih banyak ke zon T anda dan kurangkan pada bahagian yang tidak banyak minyak.

Langkah seterusnya adalah mengenalpasti tona warna anda, yang mewakili warna kulit anda yang sebenar. Anda boleh mengetahui tona anda dengan melihat bahagian dalam pergelangan tangan anda. Jika vena anda adalah:

Biru / ungu: Anda mempunyai tona sejuk.

Hijau: Anda mempunyai tona hangat.

Sukar untuk membezakan warna: Anda mempunyai tona neutral.

Memandangkan anda sudah tahu tona anda, pilih
foundation
 yang sepadan dengannya supaya kelihatan semula jadi di wajah anda. Anda boleh mengujinya dengan menyapu sedikit pada rahang anda. Sekiranya kelihatan tiada perbezaan, tahniah, anda telah menemui yang betul.

Dengan kata lain,
foundation
 terbaik untuk anda sepatutnya padan dengan kulit anda dengan sempurna. Jadi, jangan beli secara membuta. Pergi ke kedai dan uji
foundation
 itu sendiri. Jalan sekitar sekejap untuk melihat kesannya di siang hari. Sekiranya anda telah membeli
foundation
 yang tidak sesuai untuk tona kulit anda, jangan bersedih. Anda boleh mencampurkannya dengan
foundation
 yang lebih gelap atau lebih cerah untuk mendapatkan warna yang sesuai untuk kulit anda yang unik.


Mengejutkan! Wajah Menggerutu Bukan Sebab Jerawat @ Jeragat, Puncanya Sebab Kutu

Mungkin ramai yang pernah terbaca atau terdengar tentang apa itu Demodex bukan? Ia sebenarnya adalah masalah kulit muka akibat kutu!

Namun masih ramai yang belum cakna mengenai kewujudan kutu yang boleh menyebabkan kulit muka menggerutu ini.

Jadi, marilah kita semua sama-sama ikuti artikel ini untuk tahu
 mengenai masalah kulit muka
 ini dengan lebih lanjut.

Apa itu Demodex?

Apa itu demodex buat anda yang mungkin masih belum tahu, Demodex adalah singkatan daripada nama sejenis kutu iaitu
Demodex folliculorum
.

Kutu ini hidup dan tinggal pada folikel rambut yang terdapat pada kulit manusia dan mempunyai ukuran badan yang sangat kecil.

Kebiasaannya,
 kutu dewasa berukuran daripada 0.2 ke 0.4 milimiter
 dan adalah sangat mustahil untuk dilihat dengan mata kasar.

Demodex hanya boleh bertahan pada kulit manusia lantas menjadikan folikel rambut pada kulit yang nipis dan kedut seperti siku, lutut dan muka sebagai rumahnya.

Mungkin keberadaannya ini dianggap tidak akan mengganggu kehidupan manusia ekoran sistem simbiosisnya tidak memudaratkan dua-dua pihak.

Namun anda mungkin silap kerana kutu ini boleh membawa bahaya kepada anda!

Apa bahaya Demodex?

Untuk pengetahuan anda, organisme yang kecil ini memang boleh berada pada kulit setiap individu di luar sana.

Ia juga mungkin baik kerana akan bekerja membuang kulit mati pada tempat tinggalnya sendiri.

Namun cara penjagaan kebersihan individu akan menentukan bagaimana bahaya kutu Demodex ini.

Buat mereka yang tidak bernasib baik, apa bahaya Demodex akan berlaku satu kondisi akibat kutu ini yang dinamakan sebagai Demodicosis!

Demodicosis ini adalah sejenis kondisi pada kulit muka yang
lebih kurang sama seperti jerawat atau jeragat
 namun ada perbezaannya.

Ia akan menyebabkan kulit muka menjadi kemerahan dan kegatalan yang teruk lantas menyebabkan kerengsaan atau keradangan pada wajah.

Ia akan berlaku apabila kutu Demodex ini membiak dengan banyak dan pantas lantas membuat sistem imun tubuh badan tidak dapat mengawalnya.

Mengenali apa itu demodex simptom & komplikasi Demodicosis

Sekiranya kondisi ini berlaku kepada anda, akan muncul simptom yang sangat cepat dan jelas dalam masa sehari sahaja.

Berikut merupakan antara simptom Demodicosis pada muka anda:

Muncul bintik putih pada kawasan sekitar mata atau hidung

Timbul ketulan seakan jerawat @ jeragat

Kulit kering

Kulit gatal

Kulit bersisik

Kulit memerah

Pustula berwarna putih atau merah

Apabila ia terjadi, anda mungkin tidak perlu terlalu risau tentangnya kerana ia sangat mudah diubati dengan kadar segera.

Namun akan terjadi masalah jika anda lambat atau tidak merawatnya kerana ada komplikasi yang mungkin boleh berlaku.

Berikut merupakan antara komplikasi Demodicosis pada muka anda:

Rosacea

Blepharitis

Dermatitis

Jadi, adalah sangat penting untuk kalian terus berjumpa doktor sekiranya khuatir telah terkena jangkitan kutu Demodex!

Apa boleh buat untuk merawat jangkitan kutu ini?

Selepas berjumpa doktor, anda mungkin akan dipreskripsikan untuk mengambil ubatan dalam usaha melawan jangkitan demodicosis.

Ubatan seperti Metronidazole, Crotamiton, Ivermectin, Topical permethrin dan Cliradex wipes adalah antara pilihan ubatan terbaik.

Dalam pada itu, penderita jangkitan Demotex juga mungkin boleh menggunakan kaedah alternatif yang dipercayai mampu membantu merawat kondisi ini.

Namun, ia masih belum dapat dibuktikan secara saintifik dan anda perlu lebih berhati-hati dalam penggunaannya.

Berikut adalah ramuan di rumah yang dipercayai boleh membunuh kutu muka ini:

Minyak pokok teh

Lidah buaya

Cuka epal

Kunyit

Paling penting dan utama, kalian sebenarnya perlu lebih menjaga kebersihan diri terutamanya wajah dengan kerap mandi dan
mencuci muka dengan produk tepat
.

Selain itu, sila jaga kebersihan kawasan sekitar anda juga terutamanya bilik dan rumah agar kutu Demotex ini dapat dibasmi daripada terus menjangkiti anda atau orang lain di rumah.

Jika sudah terkena, sila segera berjumpa doktor agar ia tidak menyusahkan lantas menjejaskan anda dan individu di sekeliling okay!


Selain Pad, Wanita Boleh Guna Menstrual Cup Semasa Haid, Lebih Jimat & Tahan Lama

Kini, terdapat begitu banyak pilihan
tuala wanita yang boleh dipilih kaum Hawa ketika didatangi haid
. Antara pilihan yang sedang hangat mendapat perhatian ialah cawan menstruasi atau turut dikenali sebagai
menstrual cup.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu cawan menstruasi?

Cawan ini adalah sejenis produk kebersihan wanita ketika haid yang boleh digunakan semula.

Ia berbentuk cawan kecil yang fleksibel, diperbuat daripada getah atau silikon agar senang bagi anda masukkan ke dalam faraj untuk menahan dan mengumpulkan cecair darah haid.

Menstrual cup
 juga dapat menampung lebih banyak darah daripada kaedah lain, menyebabkan banyak wanita memilihnya sebagai alternatif yang mesra alam
selain daripada tampon.

Selain itu, bergantung pada aliran, anda boleh memakai
menstrual cup
 sehingga 12 jam.

Cara-cara menggunakan
menstrual cup

Sekiranya anda berminat untuk menggunakan cawan menstruasi, dinasihatkan agar anda berbincang terlebih dahulu dengan pakar sakit puan anda.

Di dalam pasaran, cawan ini dijual dalam pebagai saiz, terdapat versi kecil dan juga besar. Oleh itu, anda harus terlebih dahulu mengetahui ukuran yang anda perlukan.

Untuk mengetahui ukuran yang tepat buat diri anda, perkara-perkara di bawah perlu dipertimbangkan:

Umur

Panjang serviks anda

Sama ada anda mempunyai aliran haid yang berat atau tidak

Kekuatan otot-otot pelvis anda

Pernah
melahirkan secara normal
 (melalui faraj)

Cara memasukkan
menstrual cup

Sekiranya anda boleh memasukkan tampon, pasti senang untuk anda memasukkan cawan
menstrual
.

Ikuti langkah-langkah berikut untuk menggunakannya:

Basuh tangan anda dengan bersih

Sapukan air atau pelincir berasaskan air pada cawan

Lipat rapat cawan tersebut menjadi separuh, terdapat juga beberapa kaedah dalam melipatnya

Masukkan cawan ke dalam faraj anda seperti anda menggunakan tampon tanpa aplikator. Ia harus dimasukkan beberapa inci di bawah serviks anda

Setelah cawan berada di dalam faraj anda, putar. Ia akan menjadi terbuka untuk membuat kedapan udara yang berfungsi dalam menghentikan kebocoran

Jangan risau kerana anda tidak akan merasakan kewujudan cawan ini di dalam faraj anda jika memasukkannya dengan betul.

Anda juga harus dapat bergerak, melompat, duduk, berdiri, dan melakukan aktiviti seharian yang lain dengan bebas tanpa menyebabkan kedudukan cawan

menstrual
 anda jatuh.

Cara-cara mengeluarkannya

Anda boleh memakai cawan menstruasi selama 6 hingga 12 jam, bergantung kepada sama ada anda
mempunyai aliran haid banyak atau tidak.

Ini juga bermakna anda boleh menggunakan cawan untuk perlindungan semalaman.

Sekiranya cawan tersebut sudah penuh sebelum masa yang sepatutnya, anda mesti mengosongkannya lebih awal daripada waktu kebiasaan bagi mengelakkan berlakunya kebocoran.

Untuk mengeluarkan
menstrual cup
, ikuti langkah berikut:

Basuh tangan anda dengan bersih

Letakkan jari telunjuk dan ibu jari ke dalam faraj anda. Tarik batang cawan dengan lembut sehingga anda dapat mencapai pangkal faraj

Picit pangkal untuk melepaskan penutup dan tarik ke bawah untuk mengeluarkan cawan

Setelah selesai pemakaian, buang darah haid dalam cawan ke singki atau tandas dan bersihkan dengan cara merebusnya sebentar di dalam air panas

Penjagaan

Menstrual cup
yang boleh digunakan semula hendaklah dibasuh dan dicuci bersih sebelum dimasukkan semula ke dalam faraj anda.

Cawan
menstrual
anda hendaklah dikosongkan sekurang-kurangnya 2  kali sehari.

Selain itu, ia boleh digunakan semula serta tahan lama; boleh bertahan selama 6 hingga 10 tahun dengan penjagaan yang betul.

Apakah kelebihan menggunakan cawan menstruasi?

Ramai wanita memilih untuk menggunakan cawan menstruasi kerana:

Ia mesra bajet. Anda membayar harga hanya sekali untuk cawan
menstrual
 yang boleh digunakan semula, tidak seperti tampon atau tuala wanita, yang harus dibeli secara berterusan

Cawan menstruasi lebih selamat. Ini kerana ia hanya mengumpulkan dan tidak menyerap darah, anda tidak akan mendapat risiko
sindrom kejutan toksik (TSS)
, jangkitan bakteria yang berkaitan dengan penggunaan tampon juga jarang berlaku

Cawan ini mampu menampung lebih banyak darah. Ia dapat menampung sekitar satu hingga dua auns aliran haid. Tampon, sebaliknya, hanya dapat menampung sepertiga auns

Lebih mesra alam. Cawan menstruasi yang boleh digunakan semula boleh bertahan lama, yang bermaksud anda tidak menyumbang terhadap lambakan sampah kepada alam sekitar


Ejakulasi Tertunda: Apa Definisi Sebenar Kepada Masalah Zakar Lelaki Ini?

Ejakulasi tertunda atau terencat adalah satu kondisi dimana seorang lelaki yang memerlukan stimulasi seksual dalam tempoh yang lama sebelum mencapai klimaks dan melepaskan air mani daripada zakar (ejakulasi).

Sebahagian lelaki yang mengalami kondisi ini
 tidak mampu untuk berejakulasi langsung
.

Masalah ini boleh terjadi untuk sementara waktu ataupun akan kekal sepanjang hayat.

Adalah normal bagi lelaki untuk mengalami masalah ini dari masa ke semasa namun ia akan menjadi satu masalah apabila berpanjangan atau menyebabkan anda dan pasangan tertekan.

Apa risiko ejakulasi tertunda?

Ia boleh menjejaskan pesakit di semua peringkat umur namun boleh diuruskan dengan mengurangkan faktor risiko.

Sila berbincang dengan doktor untuk maklumat lanjut.

Simptom

Apa simptom masalah ini?

Sebahagian lelaki yang mengalami kondisi ini memerlukan 30 minit atau lebih stimulasi seksual untuk mencapai orgasme dan ejakulasi.

Selalunya, lelaki mungkin menghadapi kesusahan untuk mencapai orgasme sewaktu melakukan persetubuhan atau aktiviti seksual yang lain dengan pasangan.

Sebahagian lelaki
hanya boleh berejakulasi dengan melakukan onani
 atau mereka langsung tidak mampu untuk berejakulasi (anejakulasi).

Orgasme tertunda dibahagi kepada jenis-jenis berikut berdasarkan simptom-simptomnya:

Sepanjang hayat vs perolehan:
  Jenis sepanjang hayat berlaku sejak dari permulaan lelaki itu mencapai kematangan seksual. Jenis pula berlaku selepas satu tempoh fungsi seksual yang normal.

Umum vs situasi
: Jenis umum tidak terhad kepada pasangan seks tertentu atau jenis stimulasi tertentu. Jenis situasi berlaku hanya sewaktu keadaan/situasi tertentu.

Pembahagian kategori di atas membantu untuk mendiagnosis punca sebenar masalah ini dan mengenal pasti rawatan yang sesuai dengannya.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Punca

Apa punca masalah ini?

Ejakulasi tertunda mungkin berpunca daripada masalah kesihatan kronik tertentu, pembedahan, dan ubat-ubatan
atau mungkin disebabkan oleh penyalahgunaan dadah
 dan masalah kesihatan mental seperti kemurungan, keresahan dan tekanan.

Dalam banyak kes, kondisi ini adalah hasil gabungan faktor fizikal dan psikologi.

Faktor fizikal yang mengakibatkan kondisi ini termasuklah:

Kecacatan pada sistem reproduktif lelaki sejak lahir

Kecederaan pada saraf pelvis yang mengawal orgasme

Jangkitan tertentu seperti jangkitan saluran kencing

Pembedahan prostat, seperti reseksi transuretra prostat (TURP) atau pembuangan prostat

Penyakit neurologi seperti  neuropati diabetik, strok/angin ahmar atau kecederaan saraf tunjang

Keadaan yang terkait dengan  hormon, seperti hormon tiroid  yang rendah (hipotiroidisme) atau hormon testosteron yang rendah  (hipogonadisme)

Ejakulasi songsang
, keadaan yang mana air mani terpancut ke belakang ke dalam pundi kencing dan bukannya keluar daripada zakar

Faktor psikologi yang mengakibatkan kondisi ini termasuklah:

Kemurungan, keresahan, kegelisahan atau masalah kesihatan mental yang lain

Masalah perhubungan kerana stres, komunikasi yang tidak baik atau apa-apa kebimbangan  yang lain

Keresahan tentang persembahan di atas katil

Imej tubuh badan yang tidak bagus

Pengaruh agama dan budaya setempat

Perbezaan antara realiti melakukan seks bersama pasangan dengan
 fantasi seksual yang dibayangkan

Ubatan dan bahan-bahan lain yang boleh mengakibatkan kondisi ini pula:

Sebahagian ubat anti murung

Sebahagian ubat anti sawan

Sebahagian ubat antipsikotik

Ubat darah tinggi yang tertentu

Diuretik yang tertentu

Alkohol – terutamanya jika diminum terlalu banyak (penyalahgunaan alkohol dan ketagihan)

Bagi sebahagian lelaki, masalah fizikal yang kecil menjadi punca ejakulasi tertunda menimbulkan keresahan tentang ejakulasinya sewaktu bersama pasangan.

Faktor risiko

Apa faktor risiko ejakulasi tertunda?

Terdapat banyak faktor risikonya seperti:

Umur yang tua – adalah perkara yang normal  bagi lelaki yang semakin berumur mengambil masa yang lebih lama untuk berejakulasi

Keadaan psikologi seperti kemurungan dan kebimbangan

Keadaan perubatan seperti diabetes dan sklerosis multipel

Rawatan perubatan tertentu seperti pembedahan prostat

Ubat-ubatan yang diambil, terutamanya antimurung, ubat darah tinggi dan diuretik

Masalah hubungan, seperti komunikasi yang tidak bagus dengan pasangan anda

Penyalahgunaan alkohol
, terutamanya jika anda sudah lama meminum alkohol dalam jumlah yang banyak

Diagnosis & rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana ejakulasi tertunda didiagnosis?

Tiada waktu yang khusus dalam mengesahkan seseorang mengalaminya.

Sebaliknya, seseorang lelaki dikatakan mengalami kondisi ini apabila ia menyebabkan tekanan dan kekecewaan, atau dia terpaksa berhenti melakukan persetubuhan kerana keletihan, kerengsaan fizikal, kehilangan ereksi ataupun atas permintaan pasangannya.

Pemeriksaan fizikal dan sejarah perubatan mungkin sudah mencukupi untuk doktor menyarankan rawatan bagi kondisi ini.

Namun begitu, sekiranya ejakulasi tertunda tersebut kelihatan berpunca dari masalah lain yang memerlukan rawatan khusus, anda mungkin perlu menjalani ujian selanjutnya dan mendapatkan khidmat nasihat daripada doktor pakar.

Ujian untuk mengesahkan masalah kesihatan yang lain:

Pemeriksaan fizikal.
Pemeriksaan teliti zakar dan testis anda
. Doktor akan menggunakan sentuhan lembut untuk menguji deria rasa pada alat kelamin anda.

Ujian darah. Sampel darah anda akan diambil dan dihantar ke makmal untuk mengenalpasti sebarang tanda sakit jantung,diabetes, paras testosterone yang rendah dan masalah kesihatan yang lain.

Ujian air kencing digunakan untuk mengenal pasti tanda-tanda diabetes, jangkitan dan masalah kesihatan yang lain.

Bagaimana ejakulasi tertunda dirawat?

Kondisi ini dirawat berdasarkan kepada punca sebenarnya, rawatan yang mungkin diberikan termasuklah pengambilan ubat atau membuat perubahan kepada ubat yang anda sedang ambil, menjalani kaunseling psikologi, dan berhenti daripada mengambil alkohol berlebihan atau menggunakan dadah yang tidak dibenarkan

Ubat-ubatan; sekiranya anda mengambil ubat yang boleh mengakibatkan ejakulasi tertunda, mengurangkan dos atau menukar ubat tersebut mungkin akan menyelesaikan masalah.

Kadangkala,
 menambah pengambilannya boleh membantu
.

Tidak terdapat sebarang ubat yang dibenarkan secara spesifik untuk rawatan ejakulasi tertunda.

Ubat yang digunakan untuk kondisi ini adalah ubat yang juga diberikan untuk merawat penyakit lain.

Ubat-ubatan yang kadangkala digunakan untuk merawat ejakulasi tertunda termasuklah:

Amantadine (Penyakit Parkinson)

Buspirone (antiresah)

Cyproheptadine (alahan)

Kaunseling psikologi (psikoterapi); Psikoterapi boleh membantu anda dengan menyatakan masalah mental yang dihadapi yang menjadi punca kepada ejakulasi tertunda, seperti kemurungan atau keresahan.

Ia juga digunakan untuk menjelaskan isu psikologi yang
menjejaskan kemampuan anda berejakulasi
.

Kaunseling mungkin melibatkan hanya anda dan pakar psikologi atau kaunselor sahaja, ataupun anda hadir bersama pasangan anda.

Bergantung kepada punca sebenar, anda akan mendapat manfaat terbaik dengan berjumpa pakar terapi seks – kaunselor kesihatan mental yang pakar dalam terapi bagi masalah seksual.

Jenis kaunseling yang terbaik untuk anda bergantung kepada kerisauan anda yang tertentu.


Sains Di Sebalik Pengiraan Kalori

Kalori selalu dikaitkan dengan idea penurunan berat badan konvensional yang memberi penekanan kepada kepentingan tenaga (atau kalori). Pengiraan kalori makanan penting bukan sahaja untuk mereka yang ingin menurunkan berat badan, tetapi juga yang ingin menjaga kesihatan.

Kita harus fokus makan makanan yang kaya dengan nutrien dan jangan lupa mengira kalori makanan kerana jika tubuh anda sihat dan seimbang, anda secara semula jadi akan berasa kenyang dan tidak terlalu banyak makan.

Teori pengiraan kalori makanan dari aspek matematik

Teori pengiraan kalori makanan menyatakan bahawa 454 gram lemak mengandungi 3,500 kcal tenaga.

Oleh itu, anda hanya perlu makan kurang 3,500 kalori daripada yang diperlukan tubuh untuk menghilangkan 454 gram lemak tadi.

Pertama, kalori bukan nombor yang tepat. Ini adalah nilai umum yang merentasi seluruh kumpulan makanan.

Kedua, dan lebih penting lagi, kadar metabolik asas manusia (perbelanjaan kalori) adalah semua ramalan.

Satu-satunya cara untuk mengukur BMR yang tepat adalah dengan mesin analisis gas.

Untuk menggunakan formula berat dan ketinggian untuk menganggarkan secara tepat output tenaga sel manusia adalah tidak akan tepat.

Dua individu boleh mempunyai ketinggian dan berat yang sama tetapi komposisi yang sangat berbeza dan metabolisma yang sangat berbeza.

Mari kita andaikan keseluruhan pengiraan kalori makanan adalah untuk mengurangkan penggunaan oleh beberapa ratus kalori bagi menurunkan berat badan.

Jadi, bagaimana jika formula menghasilkan nombor yang beberapa ratus kalori tidak betul?

Cara mengira kalori makanan dari aspek biologi

Mari kita lupakan isu mengenai nilai tenaga, dan lihat bagaimana tubuh bertindak balas terhadap pengambilan kalori makanan yang berkurangan.

Tubuh anda tidak tahu bahawa anda sedang berusaha untuk diet.

Ia berfikir anda terkandas dalam kawasan terpencil dan terpaksa berdepan situasi kebuluran yang mengancam nyawa dan ia berusaha menjaga anda untuk terus hidup.

Tubuh anda berada dalam mod survival apabila anda bekerja dalam defisit kalori, jadi ia perlu ‘membuang’ bahagian anda yang paling banyak menggunakan tenaga.

Ia adalah otot tanpa lemak. Tubuh anda bergantung pada lemak:

a) kerana ia kurang menggunakan tenaga

b) kerana ia menjadi simpanan berharga jika anda ‘terkandas’ untuk tempoh yang lama.

Tubuh kita diprogramkan untuk bertahan hidup (survival).

Berat badan boleh berkurang dengan cepat untuk memulakannya, tetapi kemudian tubuh akan menyesuaikan diri dengan kekurangan makanan dan mempunyai kalori yang lebih sedikit.

Kita kemudian kehilangan otot tanpa lemak, menyimpan lemak, dan metabolisme akan melambatkan secara dramatik. Keupayaan tubuh kita untuk terus hidup akan sentiasa menang.

Francis Benedict, pada tahun 1917, adalah orang pertama yang dikreditkan untuk menjalankan eksperimen defisit kalori.

Penyelidik telah menunjukkan bahawa kajian Francis Benedict, dan setiap kajian seterusnya di mana defisit kalori telah dicipta oleh manusia.

Hasilnya adalah ‘sesetengahnya kehilangan berat badan, disertai oleh kelaparan yang sangat besar dan keletihan dengan keinginan yang besar untuk mahu makan lebih banyak’.

Kajian-kajian ini menunjukkan bahawa penurunan berat badan tidak pernah sepadan dengan formula 3,500 – walaupun dalam masa yang singkat.

Ia tidak pernah datang dekat dan pertambahan semula berat diperhatikan setiap masa- Ini yang dikatakan oleh Zoe Harcombe, salah seorang ahli diet terkemuka di United Kingdom.

Kajian penyelidikan Harcombe kepada
The Minnesota Starvation Experiment
, pada tahun 1945, sebagai kajian muktamad. “36 orang telah menjalani diet 1,500-1,600 kalori sehari dengan berjalan kaki sederhana yang dijadualkan setiap hari. Mereka kehilangan sebahagian kecil daripada berat yang akan diramalkan formula 3,500. Lelaki tu berubah menjadi kelaparan yang dahsyat, sengsara, dan obses dengan bayangan makanan. Dalam tempoh enam bulan, para penyelidik mendapati ia semakin sukar untuk penurunan berat badan selanjutnya, bahkan menurunkan pengambilan kalori kepada sekitar 1,000 kalori sehari. Sesetengah lelaki mula mendapat semula tahap kalori yang sepatutnya dimelihat untuk mereka terus menurunkan berat badan. Dalam beberapa minggu selepas tamatnya eksperimen, lelaki telah memperoleh semula semua berat badan, ditambah kira-kira 10%’, jelas Harcombe.

Teori tidak berasas

Angka-angka itu masuk akal tetapi tubuh kita bukan sekadar pengunyah nombor! Harcombe meminta pemerintah British dan pihak berkuasa kesihatan untuk menerangkan teori dan maklum balas yang luar biasa:

Persatuan Dietetik British mengulas bahawa mereka tidak memegang maklumat mengenai topik itu. Begitu juga, Forum Obesiti Kebangsaan tidak tahu apa-apa tetapi mereka memetik formula 3500 di laman web mereka. Jabatan Kesihatan menjawab bahawa mereka “tidak menyedari rasional di sebalik formula berat’.
National Institute for Clinical Excellence
juga tidak dapat menjelaskan rasional mitos konvensional yang diterima. Penyokong utama formula kalori,
The Dietitians in Obesity Management
 menyatakan, “Kunci kepada semua ini ialah kehilangan berat badan tidak kelihatan linier, sama seperti pertambahan berat badan.’

Sekarang jika ini tidak mampu membuktikan bahawa formula kalori adalah mitos yang tidak berasas, saya tidak tahu apa yang akan berlaku. Tiada agensi utama yang mempunyai apa-apa idea dari mana nasihat berasaskan diet ini muncul atau menyokong kesahannya namun itu semua dalam kesusasteraan mereka!

Hakikatnya terdapat hampir satu abad bukti penghancuran bahawa teori kalori tidak berfungsi. Tetapi masyarakat kita memegangnya untuk kehidupan. Mantra “lakukan lebih banyak, kurangkan makan’ untuk penurunan berat badan nampaknya hanya membuat masyarakat lebih gemuk. Sudah tiba masanya untuk diceritakan, lebih penting lagi untuk mula mengira unsur diet yang lebih penting.

Bagi mengetahui BMR atau kadar metabolik basal anda, dapatkannya di
Kalkulator BMR
 kami.

Hello Health Group
 tidak memberikan nasihat, diagnosis atau rawatan perubatan.


Berada Dalam Golongan Berisiko Kanser Kolorektal? Ini Cara Wajib Dibuat Untuk Langkah Pencegahan

Untuk mendapatkan lebih banyak info tentang Kanser Kolorektal, sila dapatkannya
di sini.

Bagi mereka yang tidak menunjukkan
tanda-tanda kanser
, terdapat pelbagai jenis langkah pencegahan yang boleh diamalkan bagi memastikan
 risiko barah kekal rendah.

Kanser kolorektal
 merupakan kanser ketiga tertinggi di dunia yang sering
didiagnosis
 dalam kalangan kedua-dua jantina.

Punca kepada berlakunya keadaan kesihatan ini merupakan hasil interaksi di antara faktor genetik dan persekitaran.

Oleh sebab faktor genetik merupakan satu aspek yang tidak boleh diubah, maka langkah pencegahan lebih tertumpu kepada aspek gaya hidup.

Ujian saringan kanser kolorektal

Walaupun ujian saringan bukanlah satu langkah pencegahan bagi kanser kolorektal, ia perlu dilakukan bagi mencegah kanser daripada melarat sehingga boleh menyebabkan komplikasi teruk.

Secara amnya, mereka yang berusia 45 tahun dan ke atas digalakkan untuk
menjalani
ujian saringan.

Individu yang mempunyai faktor risiko genetik kebiasaannya akan digalakkan untuk menjalani
ujian saringan lebih awal.

Ujian yang sering digunakan bagi mengesan kanser kolorektal adalah pemeriksaan najis.

Apabila terdapat darah atau sel kanser pada najis anda, ia akan memberikan keputusan positif.

Walau bagaimanapun, penting untuk anda faham bahawa ujian ini tidak mengesahkan diagnosis kanser kolorektal.

Jika positif, pengesahan perlu dibuat melalui
 prosedur kolonoskopi.

Pemeriksaan kolonoskopi melibatkan penggunaan tiub fleksibel yang dilengkapi dengan kamera dan lampu.

Permukaan usus besar akan diperiksa bagi melihat sekiranya terdapat sebarang polip.

Jika struktur tersebut ditemui, prosedur polipektomi boleh dijalankan atau jika jumlahnya banyak (beratus atau beribu), kolektomi boleh dilaksanakan.

Kaunseling genetik

Oleh sebab terdapat golongan yang mempunyai kecenderungan untuk mendapat kanser kolorektal berikutan masalah genetik, kaunseling boleh membantu memberikan input kepada penghidap supaya lebih peka.

Mereka yang mempunyai penyakit keturunan seperti Familial Adenomatous Poliposis (FAP) mempunyai risiko yang tinggi untuk didiagnosis dengan kanser kolon.

Bagi golongan yang berisiko, kaunseling boleh menggalakkan mereka untuk menghadiri sesi
ujian saringan
. Sekiranya positif,
rawatan awal boleh diberikan.

Liputan tanggungan insurans

Di Malaysia, kebanyakan kos bagi ujian saringan kanser kolorektal telah disubsidikan oleh kerajaan.

Namun, bagi mereka yang ingin mendapatkan perkhidmatan swasta, harga yang perlu ditanggung agak tinggi.

Kos tersebut meliputi pemeriksaan najis bagi mengesan darah atau sel kanser dan prosedur kolonoskopi.

Oleh itu, penting bagi anda untuk mengetahui liputan tanggungan syarikat insurans yang anda langgan.

Sesetengah syarikat mempunyai protokol yang agak ketat maka bukti klinikal perlu dikemukakan sebelum kosnya akan ditanggung.

Masalah berat badan berlebihan

Kawalan berat badan boleh menghindarkan pelbagai jenis penyakit.

Ini kerana, masalah berat badan berlebihan dan obesiti mempunyai kaitan yang kuat dengan masalah keradangan.

Kajian menunjukkan bahawa pengambilan pemakanan tinggi gula dan lemak boleh menyebabkan sistem pertahanan badan menghasilkan protein yang dikenali sebagai PAR2.

Protein tersebut boleh menyebabkan kenaikan berat badan menjadi bertambah teruk.

Oleh sebab risiko bagi kanser kolorektal mempunyai kaitan yang kuat dengan saiz pinggang individu (peningkatan lemak abdomen), maka mereka yang obes mempunyai risiko tinggi untuk mendapat barah kolorektal.

Kawalan terhadap berat badan dan usaha untuk mencapai nilai indeks jisim badan normal boleh membantu mengurangkan
risiko kanser kolorektal.

Pemakanan

Tabiat pemakanan merupakan kunci utama kepada usaha kawalan berat badan bagi mengurangkan
risiko kanser kolorektal.

Antara perkara yang perlu dititikberatkan berkaitan dengan tabiat makan adalah seperti berikut.

Peka dengan apa yang anda makan

Pengambilan lemak sihat seperti minyak ikan dan minyak zaitun boleh membantu mengurangkan keradangan pada usus.

Mereka yang mengambil makanan dengan kandungan minyak tepu yang tinggi seperti daging merah, mentega dan keju mempunyai
risiko untuk mendapat kanser kolorektal.

Risiko yang hampir sama boleh disebabkan oleh pengambilan makanan segera yang mengandungi kepekatan lemak trans yang tinggi.

Jenis lemak ini bukan sahaja tidak baik untuk jantung, ia juga boleh meningkatkan risiko untuk
didiagnosis dengan kanser.

Masak daging secukupnya

Apabila daging dimasak pada suhu yang tinggi, ia boleh menyebabkan partikel seperti hidrokarbon aromatik polisistik (PAH) dirembes masuk ke dalam makanan.

Oleh sebab partikel tersebut mempunyai sifat karsinogenik, ia boleh menyebabkan tercetusnya proses mutasi yang boleh mendorong terjadinya kanser kolorektal.

Partikel PAH juga sering ditemui dalam makanan yang dipanggang. Sebaik-baiknya, ketika memanggang daging, gunakan penyepit dan elakkan daripada memasak menggunakan garfu.

Ia bagi memastikan jus daging tersebut tidak menitik ke atas arang dan jumlah asap yang mengandungi molekul karsinogenik dapat dikurangkan.

Ambil makanan berserat secukupnya

Serat sememangnya baik untuk sistem penghadaman. Ia boleh mengurangkan
 risiko kanser kolorektal.
 Namun kajian menunjukkan kebanyakan individu masih tidak mengambil jumlah serat yang mencukupi.

Anda boleh ambil makanan seperti oat, kekacang, buah beri dan bijirin berserat pada waktu pagi.

Pastikan juga hidangan makan tengah hari dan malam anda mempunyai sayur dan buah-buahan yang mencukupi.

Jika anda ingin mengambil roti, pastikan ia 100 peratus bijirin.

Ambil makanan sihat dan bukannya suplemen semata-mata

Memang banyak produk suplemen yang mengandungi nutrisi mikro (mineral dan vitamin) yang mencukupi.

Walau bagaimanapun, pengambilan makanan yang berasaskan tumbuh-tumbuhan seperti sayur dan buah lebih digalakkan memandangkan ia turut mengandungi antioksidan dan nutrisi lain.

Gaya hidup

Gaya hidup aktif boleh menjamin tahap kesihatan optimum serta menghindarkan individu daripada sebarang bentuk masalah kesihatan termasuklah kanser kolorektal.

Bersenam secara berkala

Pertubuhan Kesihatan Sedunia menyarankan setiap individu untuk bersenam sekurang-kurangnya 150 minit seminggu bagi aktiviti berintensiti sederhana.

Antara contoh aktiviti yang boleh diterap masuk ke dalam kehidupan seharian anda adalah berjalan laju, berjoging, berenang atau berbasikal.

Anda boleh meningkatkan intensiti senaman sekiranya anda sememangnya sedia aktif dan kerap bersenam dalam tempoh masa seminggu.

Namun, pastikan anda mendapat kebenaran doktor sebelum berbuat demikian.

Berhenti merokok dan kurangkan alkohol

Kajian telah membuktikan bahawa
risiko kanser kolorektal
boleh dikurangkan dengan perubahan pada tabiat merokok dan pengambilan minuman beralkohol.

Tabiat merokok adalah punca kepada pelbagai jenis kanser. Ia boleh mengurangkan kadar penyerapan vitamin C lantas menyebabkan badan mengalami kekurangan molekul antioksidan.

Oleh sebab antioksidan boleh membantu mencegah kanser, kekurangan molekul tersebut meningkatkan risiko kanser.

Selain itu, pengambilan alkohol boleh mengurangkan jumlah folat yang diserap masuk ke dalam badan.

Folat merupakan mineral yang penting. Ia berupaya untuk menghindar berlakunya kanser khususnya barah kolorektal.

Penawar semula jadi

Walaupun tidak banyak kajian yang membuktikan keberkesanan penawar herba dalam menghindarkan kanser kolorektal, namun terdapat beberapa penawar yang boleh membantu. .

Vitamin D

Menurut kajian yang dijalankan pada tahun 2010 oleh Agensi Kajian Kanser Antarabangsa (IARC), kadar kepekatan vitamin D di dalam darah yang tinggi berupaya untuk merendahkan risiko kanser kolorektal.

Kajian tersebut melibatkan lebih daripada 2,000 orang subjek.

Dapatan menunjukkan mereka yang mempunyai kadar kepekatan vitamin D tertinggi mengalami penurunan risiko kanser kolorektal setinggi 40 peratus.

Folat

Folat terkandung di dalam makanan seperti bayam, asparagus dan bijirin yang diperkayakan dengan molekul tersebut.

Ia merupakan vitamin B yang berupaya untuk menurunkan
 risiko
kanser kolorektal.

Kadar pengambilan vitamin tersebut telah ditetapkan pada 400 mcg bagi kebanyakan orang dewasa.

Namun, bagi ibu mengandung, kadar pengambilan perlu dipertingkatkan kepada 600 mcg sehari memandangkan ia juga penting dalam perkembangan janin.

Kuersetin

Kuersetin merupakan bahan bioaktif semula jadi yang terkandung dalam tumbuh-tumbuhan.

Dalam kajian makmal yang melibatkan proses pengkulturan sel, kuersetin mampu untuk melambatkan proses tumbesaran
kanser kolorektal.

Pada tahun 2010, kajian yang melibatkan 672 subjek telah membuktikan kaitan di antara pengambilan kuersetin dan penurunan risiko kanser kolorektal.

Ia juga boleh diambil dalam bentuk suplemen.

Teh

Teh merupakan minuman herba yang kaya dengan bahan antioksidan semula jadi. Ia mempunyai potensi untuk menjadi salah satu agen berkesan dalam menghalang berlakunya kanser kolorektal.

Ini terbukti dalam kajian haiwan dan tiub ujian makmal. Namun, data yang melibatkan subjek manusia masih lagi tidak cukup untuk dijadikan saranan bagi mencegah kanser ini.

Perubatan pencegahan

Terdapat beberapa jenis ubat yang boleh menurunkan risiko kanser dalam kalangan individu berisiko.

Sebagai contoh, kajian menunjukkan ubat seperti aspirin dan ubat anti-radang bukan steroid (NSAID) boleh menurunkan risiko kanser kolorektal.

Walau bagaimanapun, penggunaan ubat tersebut boleh menyebabkan kesan sampingan serius seperti pendarahan.

Malah, menurut Persatuan Kanser Amerika, kebanyakan pakar tidak menyarankan pengambilan NSAID jika ia hanya bertujuan untuk menurunkan risiko kanser kolorektal.

Ubat lain seperti statin, turut dianggap sebagai modaliti yang berkesan dalam
mengawal insiden kanser usus.

Namun, terdapat segelintir kajian yang tidak berkongsi pendapat yang sama memandangkan mereka tidak menemui kesan yang signifikan berkaitan dengan penurunan risiko kanser.

Konklusi

Walaubagaimanapun, anda pernah tak dengar tentang kaedah cuci usus? Sebabnya cuci usus ini dikatakan boleh mencegah barah kolorektal?

Apapun, sebelum melakukan proses cuci usus ini, apa kata anda rujuk kepada doktor terlebih dahulu sebelum ia mendatangkan risiko di kemudian hari.

Justeru, amalan gaya hidup sihat boleh memastikan kadar risiko kanser kolorektal anda kekal rendah dan
ujian saringan perlu dilakukan secara berkala terutamanya jika anda tergolong dalam individu berisiko.


Definisi

Apa itu Kecelaruan Hiperaktif Kurang Daya Tumpuan (ADHD)?

Kecelaruan Hiperaktif Kurang Daya Tumpuan (ADHD) adalah gangguan yang dicirikan oleh tingkah laku impulsif, hiperaktif dan ketidaktumpuan.

Apakah kebarangkalian Kecelaruan Hiperaktif Kurang Daya Tumpuan (ADHD)?

Kecelaruan Hiperaktif Kurang Daya Tumpuan atau lebih dikenali sebagai (ADHD), adalah gangguan yang dicirikan oleh tingkah laku impulsif, hiperaktif dan ketaktumpuan.  Ia biasanya didiagnosis semasa kanak-kanak, tetapi simptom-simptom ADHD boleh bersambung sehingga remaja dan dewasa.

Adakah Kecelaruan Hiperaktif Kurang Daya Tumpuan biasa berlaku?

ADHD sangat biasa berlaku. ADHD dilihat sebagai satu gangguan yang paling biasa berlaku pada kanak-kanak. Ianya boleh diuruskan dengan mengurangkan faktor risiko. Sila berbincang dengan doktor anda untuk maklumat lanjut.

Terdapat tiga jenis ADHD:

Hiperaktif-impulsif predominan: Orang yang ADHD jenis ini yang kebanyakannya  hiperaktif dan impulsif.

Ketaktumpuan predominan: Orang yang mempunyai ADHD yang sangat hiperaktif terutamanya mempunyai gejala ketaktumpuan.

Gabungan hiperaktif-impulsif dan ketaktumpuan : Orang dalam kumpulan ini mempunyai gejala hiperaktif, impulsif, dan ketaktumpuan.

Simptom-simptom

Apakah simptom-simptom Kecelaruan Hiperaktif Kurang Daya Tumpuan (ADHD)?

Simptom biasa ADHD di kalangan kanak-kanak adalah:

Orang dengan ADHD biasanya:

Tidak suka dan mengelakkan tugas-tugas yang memerlukan usaha mental jangka panjang, seperti kerja rumah.

Mempunyai masalah dengan organisasi;

Tidak mematuhi arahan, gagal menyelesaikan kerja atau tugas sekolah, dan kehilangan fokus atau mudah beralih perhatian;

Mengabaikan penceramah ;

Menjadi pelupa;

Mudah beralih perhatian;

Simptom-simptom hiperaktif ialah:

Kelihatan sentiasa bergerak;

Bercakap berlebihan;

Mengalami kesukaran untuk menunggu giliran mereka;

Resah di tempat duduk mereka, mengetuk tangan atau kaki mereka, atau kelihatan gelisah;

Bangun dari tempat duduk apabila mereka dijangka tetap berada di tempat mereka;

Berjalan-jalan atau memanjat dalam situasi yang tidak sesuai;

Tidak dapat bermain secara senyap-senyap atau mengambil bahagian dalam aktiviti riadah;

Memberikan jawapan sebelum soalan selesai dibaca;

Mencelah dan mengganggu orang lain secara berterusan.

Orang yang mengalami ADHD boleh melakukan tindakan berisiko tanpa mengambil kira akibatnya.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Anda harus menghubungi doktor jika tingkah laku anak anda mempengaruhi kehidupan anda. Ingat bahawa ADHD boleh dikawal dengan bantuan ubat dan sokongan.

Punca

Apakah Punca Kecelaruan Hiperaktif Kurang Daya Tumpuan (ADHD)?

Tidak cukup maklumat yang mencukupi tentang apa yang menyebabkan ADHD. Walau bagaimanapun, saintis percaya bahawa ia mungkin ada kaitan dengan bahan kimia otak. Apabila bahan kimia otak tidak seimbang, ia mungkin akan mempengaruhi kelakuan anda juga.

Faktor-faktor Risiko

Apakah yang meningkatkan risiko saya kepada Kecelaruan Hiperaktif Kurang Daya Tumpuan (ADHD)?

Terdapat banyak faktor risiko ADHD, seperti:

Genetik (ADHD diturunkan dalam keluarga);

Pendedahan kepada alam sekitar, terutamanya plumbum;

Penggunaan alkohol atau tembakau semasa kehamilan;

Kecederaan otak.

Kelahiran pramatang atau berat kelahiran rendah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecelaruan Hiperaktif Kurang Daya Tumpuan (ADHD) didiagnosis?

Walaupun ujian boleh mendiagnosis AHDH, diagnosis ADHD kebanyakannya dilakukan berdasarkan pemerhatian tingkah laku anda dan bagaimana anda bertindak balas terhadap keadaan tertentu:

Pemeriksaan perubatan: Doktor anda mungkin melakukan beberapa ujian pengimejan dan ujian makmal untuk mengetepikan punca-punca lain yang menyebabkan simptom.

Pengumpulan maklumat: seperti sebarang masalah perubatan semasa, sejarah perubatan peribadi dan keluarga, dan rekod sekolah.

Temu bual atau soal selidik yang dilakukan untuk ahli keluarga, guru kanak-kanak atau orang lain yang mengenali anak dengan baik, seperti penjaga bayi dan jurulatih.

Kriteria ADHD dari Manual Diagnostik dan Statistik Gangguan Mental.

Penarafan ADHD untuk mengumpulkan dan menilai maklumat mengenai anak anda

Bagaimana pesakit Kecelaruan Hiperaktif Kurang Daya Tumpuan (ADHD) dirawat?

Rawatan standard untuk ADHD pada kanak-kanak termasuk ubat-ubatan, pendidikan, latihan dan kaunseling.

Ubat boleh membantu memperbaiki tanda-tanda dan gejala ketaktumpuan dan hiperaktif, sebagai contoh:

Amphetamine termasuk dextroamphetamine (Dexedrine), dextroamphetamine-amphetamine (Adderall) dan lisdexamfetamine (Vyvanse).

Methylphenidates termasuk methylphenidate (Concerta, Metadate, Ritalin, yang lain) dan dexmethylphenidate (Focalin).

Atomoxetine (Strattera).

Antimurung seperti bupropion (Wellbutrin, yang lain).

Guanfacine (Intuniv, Tenex).

Clonidine (Catapres, Kapvay).

Beberapa rawatan ubat alternatif yang telah dicuba, termasuk:

Yoga atau meditasi membantu kanak-kanak bertenang dan belajar berdisiplin.

Diet khas. Banyak diet yang dipromosikan untuk ADHD melibatkan menyingkirkan makanan, seperti gula, dan alergen yang biasa seperti gandum, susu dan telur.

Formulasi proprietari yang dibuat daripada vitamin, mikronutrien dan bahan-bahan lain yang dijual sebagai suplemen rawatan yang mungkin untuk kanak-kanak dengan ADHD.

Asid lemak penting termasuk minyak omega-3 yang diperlukan untuk otak berfungsi dengan baik.

Latihan maklumbalas neuro membantu kanak-kanak belajar untuk memastikan gelombang otak aktif di bahagian otak depan

Senaman apabila ditambah kepada rawatan boleh memberi kesan positif terhadap tingkah laku pada kanak-kanak dengan ADHD

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecelaruan Hiperaktif Kurang Daya Tumpuan (ADHD)?

Gaya hidup dan remedi di rumah yang boleh membantu anda menguruskan ADHD:

Terapi tingkah laku: membantu guru dan ibu bapa belajar strategi mengubah tingkah laku, seperti sistem ganjaran token dan ‘minta rehat’ untuk menangani situasi yang sukar.

Psikoterapi: membolehkan kanak-kanak dengan ADHD yang lebih tua untuk membincangkan isu-isu yang mengganggu mereka, meneroka corak tingkah laku negatif dan mempelajari cara untuk mengatasi gejala mereka.

Latihan kemahiran keibubapaan: membantu ibu bapa mengembangkan cara untuk memahami dan membimbing tingkah laku anak mereka.

Terapi keluarga: membantu ibu bapa dan adik-beradik menangani tekanan hidup dengan seseorang yang mempunyai ADHD

Latihan kemahiran sosial: membantu kanak-kanak mempelajari tingkah laku sosial yang sesuai.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.